text:
Sabide ai 7 di Fevrâr, li de biblioteche di Sedean, al è stât screât l’archivi dal pari de regjon Friûl Vignesie Julie, il senatôr Tiziano Tessitori. Il materiâl, metût a disposizion in gracie de decision tal 2003 de famee Tessitori di dâi dut al comun, al è disponibil al public tai oraris che e je vierte la biblioteche. L’archivi, che di chi a pôc al sarà acessibil ancje sul sît internet dal comun di Sedean e su chel dal Senât di Rome midiant dal progjet che al vûl tirâ dongje i patrimonis documentâi di ducj i senatôrs, al cjape dentri 3.840 volums di leterature, di storie, di dirit, di siencis e di tutele de lenghe furlane. Cun di plui, si cjatin uns 240 fassicui di cjartis che a àn a ce fâ cu la ativitât politiche, professionâl e familiâr di un dai paris de autonomie furlane; a dut chest bisugne zontâ desenis e desenis di siei articui publicâts su plusôrs periodics.
Il lavôr di ordenament dal enormi archivi lassât di Tessitori, compit dât in man ae Universitât dal Friûl di bande dal stes Senât, al è stât puartât insom daspò un an, dant cussì a ducj i Furlans – e no dome – la pussibilitât di podê cognossi miôr la figure di Tiziano Tessitori e la ereditât politiche e ideologjiche che nus à lassade. Dopo vêi dedicât une place e un bust tal 1995, juste in ocasion dai cent agns de sô nassite, cun cheste iniziative la aministrazion di Sedean e à fat un altri pas impuartant par memoreâ un dai siei fîs plui innomenâts.
A jerin presints te ocasion de scree dai prins di Fevrâr i senatôrs Ferruccio Saro e Flavio Pertoldi, il president de Regjon Renzo Tondo e il president de Provincie di Udin Pietro Fontanini.
REDAZION
ATUALITÂT – A Sedean viert l’archivi di Tessitori............
Sabide ai 7 di Fevrâr, li de biblioteche di Sedean, al è stât screât l’archivi dal pari de regjon Friûl Vignesie Julie, il senatôr Tiziano Tessitori. Il materiâl, metût a disposizion in gracie de decision tal 2003 de famee Tessitori di dâi dut al comun, al è disponibil al public tai oraris che e je vierte la biblioteche. L’archivi, che di chi a pôc al sarà acessibil ancje sul sît internet dal comun di Sedean e su chel dal Senât di Rome midiant dal progjet che al vûl tirâ dongje i patrimonis documentâi di ducj i senatôrs, al cjape dentri 3.840 volums di leterature, di storie, di dirit, di siencis e di tutele de lenghe furlane. Cun di plui, si cjatin uns 240 fassicui di cjartis che a àn a ce fâ cu la ativitât politiche, professionâl e familiâr di un dai paris de autonomie furlane; a dut chest bisugne zontâ desenis e desenis di siei articui publicâts su plusôrs periodics.


c: text/html

text:
Ats des dôs cunvignis dal titul Lenghis minoritariis, media, emigrazion – Lingue minoritarie, media, emigrazione, promovûts de Regjon Friûl-Vignesie Julie, de Comunitât culinâr dal Friûl e de Informazione Friulana. Lis cunvignis si son tignudis prime a Colorêt di Montalban (UD) ai 19 di Mai dal 2007; la seconde, in doi lûcs intal stes moment, a Colonia Caroya in Argjentine e a Udin, ai 14 di Març dal 2008.
Une produzion multimediâl de Direzion centrâl istruzion, formazion e culture e dal Servizi identitâts linguistichis, culturâl e coregjonâls tal forest de Regjon Autonome Friûl-Vignesie Julie.
Detais
Par cure di: Luca Peresson e Marco Stolfo
Elaborazion dai audiovisîfs: Claudio Roya
Impagjinazion e stampe: Tipografia Marioni – Udin
Lenghe: talian
An: 2008

robotstxt: allowed

filter: keep


text:
Naruhito
Naruhito (徳仁 Tokyo, 23 Febbraio 1960) al è il 126° Tennō (imperadôr dal Gjapon).
Il so nom iperial al è Reiwa (biele armonie) e quant che i gjaponês lu mençonin 'e doprin simpri chist non e mai Naruhito, c'al è il nom secolâr. Fi dal imperadôr emerit Akihito (nom imperial Heisei), al è sucedût al pari il prin di mai dal 2019 e al è stat incoronât 'ntal mês di otobre dal stes an. Quant c'al murarà al vignarà ricuardât cul nom Reiwa (令和), c'al è ancje il nom dal periodo dal so imperi (令和時代 Reiwa jidai).
BiografieModifiche
StudisModifiche
Laureât in storie a l'Universitât Gakushūin di Tokyo, dopo vè imparat ben l'inglês al è lât a studià al Merton College 'nte Universitât di Oxford in Inghiltere fin al 1989. Al à publicât li'memoris sul so periodo inglês.
FameeModifiche
Discendent, secont le tradizion, dal prin imperadôr Jimmu e de dee dal soreli Omikami Amaterasu, al è fi dal imperadôr emerit Akihito e de imperatrice emerite Michiko. So nono al ere l'imperadôr Hirohito. Al à un fradi e une sûr plui zovins, il princip ereditari Akishino e le ex principesse Sayako, che à piardût il titul par vè sposât un omp comun. Intal 1993 al à sposât Masako Owada, fîe di un important diplomatic gjaponês. Il prin di dicembre dal 2001 ajé nassude le lor fîe ugnule, le Principesse Aiko.[1] Par un pôc il governo gjaponês al veve pensât di permeti ancje a li'feminis di là sul trono e cambià le leç che lu permet dome ai mascjos, ma intal 2006 al è nassût Hisahito, il fi di Akishino, fradi plui zovin di Naruhito e so erede al trono. Di che volte il cambiament de leç si è blocât e le principesse Aiko ajé restade fûr de linie di sucession imperiâl.
CuriositâsModifiche
- Apasionât di alpinism e trekking, intant c'al studiave in Inghiltere al à scjalat li'montagnis dal Ream Unît.
- Cultôr di musiche classiche, al sune il viulin e le viole.
- Intal convit di Oxford indulà c'al durmive quant c'al ere student al veve picjât inte so cjamare un poster di Brooke Shields.
Leams esternisModifiche
- [1], Activities of Their Majesties the Emperor and Empress


text:
La leture da Bibie par furlan e je stade un grant event, no dome religjôs, ma ancje culturâl. Plui di 1200 letôrs si son ridûts disponibii (cence contâ a ducj chei altris che tra sigurece e organizazion si son dâts di fâ).
Un numar che nol pues no fâ pensâ a dute la int che e je vignude di dut il Friûl. Baste cjalâ il libri des firmês par rindisi cont. Ducj volontaris e soredut, ducj motivâts, ma no duncj cu la stese reson. Fûr de glesie de Puritât o vin domandât a cualchidun, parcè che al jere vignût a lei la Bibie. Lis rispuestis a son stadis une vore impuartantis, propit parcè che cui che lis diseve nol jere un “VIP” ma un di nô. A ducj ur vin domandât sclet: “Parcè sêstu vignût a lei la Bibie”? Lôr nus àn rispuindût cussì:
F.D.S. (11 agns) «Parcè che o volevi provâ a lei alc par furlan e a fâ cheste esperience che mi someave impuartante».
M.D.R. (53 agns) «Lu ai fat di cûr. In memorie e onôr di pre Toni. No dome come predi, ma ancje come om libar e di culture».
R.C. (siore di 67 agns) «O sin un popul! O vin une Bibie! No vino di meti adun ducj e doi?».
A.M. (siore di 66 agns) «Mi plâs la mê lenghe e chel chì al è un mût indulà, ancje jo o pues valorizâle».
E.D.S. (14 agns) «Se no gno pari mi pestave – al dîs ridint –, ma o soi content di vê let alc di cussì impuartant ta mê lenghe».
A.C. (16 agns) «Di frut o soi stât zago di pre Toni, al jere il minim che o podevi fâ par ricuardâlu».
M.D.S. (44 agns) «O ai plui di un debit cun pre Toni».
M.S. (45 agns) «O soi di Visepente paîs dulâ che pre Toni al à lavorât une vore pe traduzion: e za cheste mi pâr une buine motivazion, o speri che e vedi un seguit tes glesiis de int che a vût let la Bibie».
R.S. (74 agns) «O ai podût fâlu doprant la mê, la nestre lenghe, la lenghe
che o ai tetât di mê mari, che se mi vessin fat doprâ une lenghe foreste no crôt che lu varès fat».
A.P. (siore di 48 agns) «O ai dât subit e cun entusiasim la mê adesion
ae leture de Bibie pe impuartance dal event che finalmentri al puarte laude
e onôr a Pre Toni».
M.P. (fantate di 22 agns) «O ringrazii di cûr cui che mi a puartât a cognossince dal progjet e che mi a proponût la leture. Inmò se un mi domande cemût che o ai sielt di partecipâ ae “Leture continue de Bibie par furlan” no savarès ce rispuindi se no altri che la rispueste e je vignude bessole».
M.Q. (siore di 45 agns) «Lei la Bibie par me al è stât un mût par dîi graziis
a pre Toni di dut ce che al à fat e pal grant patrimoni che nus à lassât ancje cu la traduzion de Bibie».
E.P. (38 agns) «Parcè che podê lei la Bibie inte mê marilenghe e je une oportunitât par “meti al stes livel” il Furlan cun cualsisedi altri idiome
no jessint, il nestri, inferiôr a nissun altri».
E.P. (66 agns ) «Di cuant che o ai savût che si steve organizant la “Leture da Bibie par Furlan” mi à entusiasmât la idee di fâ part ancje jo di chest event unic, che al valorize la nestre culture furlane».
Mauro Della Schiava
ATUALITÂT – La int de Bibie............
La leture da Bibie par furlan e je stade un grant event, no dome religjôs, ma ancje culturâl. Plui di 1200 letôrs si son ridûts disponibii (cence contâ a ducj chei altris che tra sigurece e organizazion si son dâts di fâ).


text:
Une esperience là che si dan dongje sogjets diferents
che a metin in comun passion, professionalitât,
competencis tecnichis e cussience identitarie
Dal web al digjitâl terestri. Juste ai 31 di Dicembar stâts e je stade screade la prime vere television dute par sart e tes lenghis “altris” de Sardegne. Si clame EjaTV-Sardegna2 e par vincjecuatri oris ogni dì e cuvierç il canâl 172 cuntune ufierte svariade di contignûts. In spiete che ancje la concessionarie dal servizi public radiotelevisîf e fasi finalmentri ce che al è proviodût de leç 482/1999 cuntune programazion televisive par sart (in sostance, par cumò al è dome alc par radio), chê inviade te ultime dì dal an passât e je pardabon une esperience interessante, là che si dan dongje sogjets diferents che a metin in comun passion, professionalitât, competencis tecnichis e cussience identitarie.
EjaTV-Sardegna2 e je une television gnove, ma si insuaze intun progjet che al è stât inviât za uns pôcs di agns indaûr. Te sô ideazion e te sô realizazion, al à un rûl fondamentâl Tore Cubeddu, senegjatôr, regjist, organizadôr di iniziativis culturâls e produtôr tal cjamp audiovisîf, che in cheste iniziative al à metût dentri lis sôs diviersis cognossincis, de lenghe sarde al cine, de scriture creative aes azions di politiche linguistiche.
Une novitât nassude (almancul) cinc agns indaûr
«O vin tacât cinc agns indaûr tant che web tv – al conte Cubeddu -, ma za tal 2011 e salacor ancjemò prime o vevin a clâr i nestris intindiments: fâ comunicazion e informazion di cualitât in lenghe sarde e doprâ chê stesse lenghe tant che normâl, moderne e vive». Al è cussì che a nassin Terra de Punt, la cjase di produzion audiovisive di Tore, e EjaTV, che tal 2014 e ven regjistrade tant che testade gjornalistiche.
«Fin dal principi o vevin chê di meti adun un canâl televisîf par sart, là che a varessin podût cjatâ spazi ancje programs fats par catalan algherês e ta chês altris espressions dal patrimoni linguistic de Sardegne: il tabarchin (che al è un dialet gjenovês particolâr che si fevele tai comuns di Carloforte e Calasedda), il galurês e il sassarês», al ricuarde Cubeddu. Però in chel moment no si rive a vê une frecuence, e par chel EjaTV e scomence a esisti dome su internet cu la difusion di programs di gjenar diferent, a tacâ des diretis di events culturâi e sportîfs che a vegnin curadis di Terra de Punt, di cualchi cine par sart produsût de stesse societât e di trasmissions di intratigniment o di aprofondiment informatîf fatis par esempli intun spazi specific dal Teatro Massimo di Casteddu/Cagliari.
«Stant che la vecje leç regjonâl 26/1997 pe promozion dal patrimoni linguistic de Sardegne e proviodeve contribûts pes emitentis televisivis, ma no pe produzion – al zonte Cubeddu -, la nestre realtât e jere taiade fûr di chê forme di finanziament. Nol è un mâl che nol sedi un ben, stant o vin scugnût lâ daûr di une logjiche di marcjât disleade dal discors de lenghe, ma che propit par chel i à zovât ancje ae lenghe. Cun di fat, nus vignive domandât di fâ la direte di un spetacul o di un event, cence indicazions specifichis in cont de lenghe e cussì noaltris o fasevin dut inte maniere miôr in tiermins tecnics e intant i zontavin ancje la lenghe sarde. I nestris clients si son rindûts cont che la robe e funzionave e a àn continuât a dânus lavôrs di cheste fate, e ancje a domandânus di fâju par sart».
Lenghe vive, television di comunitât e economie di teritori
Za in chel moment, dongje di Terra de Punt, e saponte l’inviament dal progjet EjaTV ancje une altre esperience imprenditoriâl: e je chê di Sardex, il circuit di credit comerciâl pes piçulis aziendis sardis, fondât su la circolazion di une monede complementâr e su la poie mutuâl jenfri lis impresis dal teritori. «La idee e jere chê che dongje de economie dal teritori e de comunitât – al zonte ancjemò Cubeddu – e fos ancje une television di comunitât, che e prodûs comunicazion e culture che a son in stât di zovâ ae promozion des impresis e dal teritori là che a operin».
Cun di plui, e ven metude adun ancje la associazion Babel, che e inmanee a Casteddu il Babel Film Festival, rassegne di cine dedicade ae produzion audiovisive tes lenghis “altris” di dut il mont, intant che Terra de Punt e va di lunc a produsi e la ufierte sul web EjaTV si inricjìs di materiâi, rivant a cuvierzi ancje il sport, a tacâ di une colaborazion cul Cagliari Calcio.
E propit de colaborazion jenfri Babel e Terra de Punt – che intant e formalize la sô proprietât di EjaTV e Produzioni Sardegna, societât organizadore di une schirie di manifestazions in dute la Sardegne – e nas la television cemût che si le viôt cumò.
Sa tv de sas limbas de Sardigna
Lis cundizions par inviâ cheste colaborazion a son dôs, cemût che al conte Cubeddu: «Di une bande e je la gnove leç pe politiche linguistiche regjonâl, la 22/2018, che e previôt ancje il finanziament pes cjasis di produzion, e di chê altre ognidun dai trê sogjets che al à rivât adore, juste par chel, a vê un contribût de Region Sardegne. A chel pont, o vin pensât che al jere ben dâsi dongje intun progjet comun: la idee di EjaTV e jere simpri valide e dopo verificade la disponibilitât dal canâl di Sardegna2, o vin fat il passaç sul digjitâl terestri».
Regjiscj, produtôrs e musiciscj a àn za metût a disposizion i lôr prodots – curtmetraçs e luncmetraçs di finzion o documentazion, videos musicâi, regjistrazions di concierts… – che a van a rotazion adun cui materiâi dal archivi dal Babel Film Festival e cun programs gnûfs, che par solit a passin te fasse orarie de sere. Il palinsest al va daûr dai filons tematics za definîts pe web tv. Par esempli: Sonos (musiche), Novas (informazion), Entula (art), Astros (sience e tecnologjie), Cinema (cine), Siendas (aziendis) e Cagliari Calcio.
Dongje de rispueste dal public al va ricuardât che il progjet EjaTV-Sardegna2 al impegne siet dipendents, tra part tecniche, part creative e par comerciâl, «O sin contents. La robe e je tacade ben e e larà ancjemò miôr pal avignî: o sin daûr a inricjî il palinsest e a inviâ ancje la racuelte di publicitât. Ma soredut – al marche Cubeddu – ce che nus da sodisfazion al è di vê dât un spazi concret ae lenghe sarde e a chês altris varietâts de Sardegne, che fin cumò la lôr presince par television e jere limitade te forme, tai contignûts, pe plui part “vecjos” e “folcloristics” e tal timp, cuntune discontinuitât cuasi causâl, tant che un zîr in gjostre une volte ogni tant». ❚
Marco Stolfo
In spiete de Rai, ae fin dal 2018 e je nassude EjaTV-Sardegna2............
Une esperience là che si dan dongje sogjets diferents


text:
Memorie infoibade17 di Fevrâr 2007
La superficialitât dal om lu puarte a ripeti lis stessis falopis, usance Pinochio. Ve alore la reson des zornadis de memorie: onorâ lis vitimis e judâ lis gnovis gjenerazions a no cjatâsi cul stes belanç falimentâr. Lultime le àn istituide dal 2005 par ricuardâ lis vitimis des foibis titinis e lesodo di centenârs di miârs di istrians e di dalmatis, a seguit dal tratât di Parigji, firmât ai 10 di fevrâr dal 1947, che al consegnave a la Jugoslavie lIstrie e la Dalmazie, teritoris di secolâr dominazion veneziane e di culture latine.
Ce che mi fâs dubitâ de utilitât di chestis comemorazions al è che i vêrs protagoniscj no son lis vitimis muartis e chês restadis in vite, ma lis formazions partitichis o ideologjichis, che a doprin la storie come une tiracje e, se no ur torne cont, a fasin di dut par rimovi lis pagjinis no propit esaltantis de lôr militance. E il câs in cuistion al è emblematic e scandalôs. Tant par chei de çampe, che no volevin sputanâ i comuniscj, che chei de drete, che no volevin che si metes in lûs i antefats de tragjedie che e à insanganât lis dolinis dal 1943 al 1945 e ancje dopo. In chescj dîs si à fevelât tant, finalmentri, di cheste tragjedie te tragjedie e lis vôs plui libaris, sapientis e autorevulis a àn invidât a cirî la veretât. No par doprâle come un racli cuintri dal aversari, ma par rindi justizie e fâ lûs suntun scûr tant penç e tant protezût.
Tra lis tantis vôs, no mi àn convint chês che a cirin une veretât crude, frede, di contabil. Chês che, cu la scuse de obietivitât, a van a viodi se i infoibâts a jerin 10-15.000 come che si va disint o dome cualchi centenâr come che si cjate in certe documentazion. Sino sigûrs che i criminâi a vedin vût il timp e la pazienze e lonestât di scrivi propit dut, a partî di chel che no ur comodave? E se ancje a fossin dome cualchi centenâr, saressino mancul delincuents? Oscar Wilde al à scrit che se ancje une sole persone e reste vitime di une ideologjie, al è un presit inacetabil. No mi àn convint lis reticenzis dai partîts di ispirazion comuniste, che no si rassegnin a ameti il lôr compuartament criminâl cul principi, stupit, che la violence fassiste e je piês di chê comuniste, come che Hitler e Mussolini a son plui criminâi di Stalin e di Mao. Ancjemò mancul mi convincin i proclamis dai nazionaliscj e dai postfassiscj, che si vuardin ben di contâ dut ce che lItalie e à fat tai agns vergognôs de ocupazion militâr e civîl. No vuelin ameti che la pulizie etniche e je stade une invenzion nostrane prime che titine e che la reazion sproposetade e barbare dai titins e à nudrît il so velen te prepotence, te ignorance, te presunzion di superioritât che lItalie e à simpri vût e e continue a vê tai confronts dai sclafs. Baste viodi i fans di An, che si batin pai dirits de minorance taliane di là biel che a dinein e a folpein in ogni sisteme i dirits de minorance slovene di ca.
La memorie e à sens dome se ogni part, dongje dal ricuart dolorôs, e cîr di purificâ la propie anime fasint un esamp di cussience sui propis erôrs, plui che fâ la liste des carognetâts dai aversaris. Un esempli positîf lu à dât il vescul di Triest, Ravignani, sfolât a 12 agns di Pola e rivât a Triest suntun cjâr di besteam. Al à ricuardât i martars, a partî di don Francesco Bonifacio, copât e infoibât a 26 agns, e don Miro Buleič di 27 agns, viceretôr dal seminari di Piran, che i àn taiât il sgrasolâr te canoniche di Lanischie. Ancje Ravignani al è martar, testemoni vivent de tragjedie dal so popul. Ma lui al à savût elaborâ une esperience traumatiche in percors di riconciliazion. Dome cussì si po jemplâ il vueit di umanitât des foibis cun chê sperance che e à di tignî sù la gnove Europe.


text:
06 ottobre 2008
O ai cognossût Boris Pahor
21 commenti:
- Christian Romanini ha detto...
-
E chest articul al jere sul Piccolo di lunis 06/10/2008
LUNEDÌ, 06 OTTOBRE 2008
Pagina 1 - Prima Pagina
L’autore di «Necropoli»: c’è ancora chi nega la cultura degli sloveni
di BORIS PAHOR
In verità stavo per scrivere antislovenismo cronico, perché qui da noi data ormai dalla fine dell'Ottocento, ma in questi giorni certuni tentano di far svalutare tanto le dimostrazioni dei linguisti quanto le conferme legislative per escludere la lingua degli sloveni della provincia di Udine dalla matrice slovena. E questo tentativo di negazione data dal 1866, quando la così detta Schiavonia, insieme a Venezia, fa parte del Regno d'Italia.
Vissuti per secoli come cittadini veneziani in una forma di autonomia tutta speciale, gli sloveni divenuti col plebiscito per propria decisione cittadini del Regno, vennero sottoposti ad una snazionalizzazione sistematica.
Che sarà potenziata dal fascismo ed in modo particolarmente intenso anche durante il periodo postbellico con l'aggiunta dell'organizzazione Gladio fino al giorno in cui con la legge di tutela per la comunità slovena della Regione viene riconosciuta in modo indiretto un'ingiustizia più che secolare, con il riconoscimento della fino allora privata scuola bilingue a San Pietro del Natisone.
Il tentativo ora di voler far marcia indietro è, se lasciamo da parte le constatazioni degli slavisti, compresi quelli italiani, almeno per due ragioni inaccettabile. La prima è, a parer mio, che dimostra di essere di scarsa onorabilità chi tenta di negare come slovena la lingua parlata dagli abitanti della provincia di Udine invece di decisamente biasimare chi per 134 anni ha fatto di tutto per estinguere il gergo barbaro (Fanfulla 1884) di quella gente. Biasimo che, ammetto, forse invano si spera di sentire o leggere. (Invece nel gennaio 1977 Monsignor Alfredo Battisti come arcivescovo di Udine chiese pubblicamente perdono alla popolazione slovena e friulana per il modo in cui la Chiesa si è comportata durante il periodo fascista.)
Ma c'è una ragione più consona a certi difensori dell'italianità: la testimonianza di certe persone di indubbia fedeltà nazionale che non hanno trovato necessario di negare ciò che ora si tenta di fare.
La precedenza assoluto l'ha senza dubbio Benito Mussolini.
Nel suo libro «Il mio diario di guerra», il giorno 15 settembre del 1915 egli scrive: «Tappa a San Pietro del Natisone. Primo dei sette comuni in cui si parla il dialetto sloveno. Incomprensibile per me». E poi si dilunga nel tentativo di prendere contatto con la gente e annotando i luoghi dove passa nella loro forma originaria slovena. Vicino Caporetto perfino trascrive da una cappella votiva un distico sloveno: «Nikdar noben se ni bil zapuscen/ kiv v varstvo Marijis bil izzrogen». Cche significa: «Ancora nessuno mai fu abbandonato / Che alla protezione di Maria fu raccomandato».
Come si vede, iscrizione religiosa copiata con qualche errore da Mussolini che non può essere accusato di aver preso un granchio definendo il dialetto in questione dialetto sloveno. A pagina 109-110 del diario egli conclude: «No, questi sloveni non ci amano ancora. Ci subiscono con rassegnazione e con malcelata ostilità. Pensano che noi siamo di 'passaggio'; che non resteremo e non vogliono compromettersi, nel caso in cui ritornassero, domani, i padroni di ieri». (tratto da «Il mio diario di guerra», pubblicato dalla Libreria del Littorio).
Sapeva quindi molto bene, Mussolini, quando ebbe il potere, che lingua voleva far sparire, ciò tanto più perché era subentrato il progetto più ampio di non cambiare solo la lingua ma gli stessi connotati a tutta la gente slovena della Venezia Giulia.
Ma c'è un personaggio che potrei quasi dire più patriota, perché in modo prioritario, dello stesso Mussolini, un garibaldino che combatté a Milano e poi con Garibaldi. È l'avvocato Carlo Podrecca, autore del libro «Slavia Italiana», uscito a Cividale nel 1884.
Nato a Cividale nel 1839 in una famiglia di notabili, sua madre è una contessa della Torre, Carlo Podrecca è un personaggio singolare. A Milazzo riceve da Nino Bixio, luogotenente di Garibaldi, la spada di tenente, conosce Ippolito Nievo, è amico di Giuseppe Cesare Abba, è però ad un tempo innamorato della sua identità della quale dice: «Non v'ha soluzione di continuità geografica od etnologica fra la Slavia Italiana e le altre propaggini slave». Ci tiene quindi a questa specificità ed alla sua lingua che «non è pericolosa nella regione alla italianità di quest'ultima». Non solo, vorrebbe che fosse insegnata nella perfetta forma grammaticale. È quindi normale che è contrario ai tentativi di estirpazione della lingua del luogo, ed è per la coesistenza delle due lingue.
Un uomo di larghe vedute e che prevede la formazione tra l'Adriatico e il Mar Nero di un regno slavo e quindi la funzione di un anello che «congiunga la cultura italica a quella slava e rannodi la civiltà delle genti neo-latine a quelle dei popoli danubiani». (Qui Podrecca cita l'allora senatore Antoni, autore di «Friuli orientale»).
Come si vede, uomini europei in anteprima con la mentalità dei quali ora contrastano certe tendenze che si credevano sormontate ma che purtroppo denotano attitudini deleterie quali cellule di una metastasi.
Io voglio sperare che la bella collaborazione amichevole tra le due culture, che felicemente si è creata negli ultimi anni, valga a squalificare tali progetti anacronistici e quindi in partenza nocivi. E, in ultima analisi, antieuropei.
- 7/10/08 00:46
- checo ha detto...
-
ben Christian,
braf par iessi stat a sinti Pahor e ve linkat il video de interviste che j à fat Fazio.
Però tu ti vuardis ben di conta alc di ce ch'al à dit il prof. Pahor che altre sere a San Pieri, par esempli ce aial dit dai toi amis sorestants che guviarnin le nestre regjon e a Rome? conte conte...
Ps, fur argomente p.c. al Furlanist: ogni gjornal al è libar di fa scrivi e di nomena vice diretor cui ch'al ul, ma par il me modest cont e ancje volint la daur a un minimo di etiche gjornalistiche, al bon sens al domandares che cui ch'al è al diret servizi di une part politiche (ancjemò alte in chist cas) al fasares ben a fa ben chel lavor parceche chel lavor voe o no voe no ti lasse le libertat di rispieta l'etiche che domande le posizion di responsabilitat di un gjornal, par tant piçul ca'al sedi come Le Patrie; a mi no mi plas chist miscliçot; Le Patrie o Tondo muerino cence di te?
mandi Checo
- 8/10/08 15:33
- thermonuke ha detto...
-
Insomit:
le frasute che ti plas tant riclama
el tramai dal stat talian
ti pon denant di un dileme di ideis e di coerence.
El tramai dal Stat talian
o si lu servis
o si lu scombat.
p.s.
O Zico o Austrie?
- 8/10/08 22:22
- thermonuke ha detto...
-
Inmo cualchidun al e di resint colat te retoriche redicule di San Francesc
Viot di fermale cul bati cun Sant Antoni
Pense piutost a ce che stin par spindi par San Zuan
Cun buine pas dal lof trist di San Tomas
- 8/10/08 22:28
- Christian Romanini ha detto...
-
Checo
su la cuistion di jessi faziôs (no tal sens di "che tempo che fa"...) ti doi reson: o soi un di part. No lu ai mai platât, no mi soi mai platât. Come che te mê part no ai mai platât di resonâ su lis cuistions in maniere vierte e cence pôre di fâ presintis lis mês opinions, ancje se a levin cuintri di une linie. No lu ai mai fat tant part fâ dispiet o spirt di contradizion, ma simpri cuntun resonament daûr. No pretint di convinciti, ma che tu vegnis a fâmi la morâl, in cheste maniere, mi sposte avonde pôc, ma tu sês libar di pensâle come che tu vuelis. Cierts discors ju vevi jo prime di te fats cun puar pre Toni cuant che lu ai cognossût e mi à dât la pussibilitât e l'onôr di colaborâ cu la Patrie. Za in chê volte cualchidun al veve fat cheste osservazion cence cognossimi ni vêmi mai fevelât. Ce che mi à dit pre Toni lu conservi e no finarai mai di ringraziâlu, come dut il grup di Glesie furlane e La Patrie dal Friûl.
Su la gjestion editoriâl o lassi fevelâ il Dree stant che no soi jo il diretôr che al rispuint de linie: e tal siguri che pal rapuart che o ai cun lui e dute la redazion, lis tôs peraulis a son denigratoriis e ofinsivis no tant tai miei confronts (o soi usât a jessi sot tîr) ma pluitost tai confronts di ducj i components de redazion de riviste. Judiche il lavôr de int: se il gjornâl al è fat ben o mâl... no cui che lu fâs. Se tu vuelis savê ce che al à dit Pahor, une part e je tal articul dal Piccolo, un servizi al sarà sul Friuli di vinars e un altri al sarà su la Patrie di Novembar.
- 8/10/08 23:12
- Christian Romanini ha detto...
-
thermo
mi spietavi cualchi critiche plui fine, invezit tu tiris daûr di cierte polemiche sterpe. Aromai tu varessis di cognossimi un ticut e se tu pensis che o sedi in contradizion, alore in dut chest timp, mi sa che tu âs butadis vie diviersis setemanis... tu mi deludis.
- 8/10/08 23:14
- Christian Romanini ha detto...
-
Ma in spiete che il bon checo si compri i gjornâi che o ai nomenât (simpri che al vedi voie...) ve chi inmò cualchi info su la serade cun Pahor.
MERCOLEDÌ, 08 OTTOBRE 2008
Pagina 17 - Cultura e spettacoli
«Il calvario degli sloveni»
Boris Pahor: sotto il fascismo fu per noi una guerra
SAN PIETRO
Lo scrittore racconta le violenze nei lager e le umiliazioni
SAN PIETRO AL NATISONE. Vedersi scippare e storpiare il cognome, deformato in un adattamento italiano; assistere a una violenza culturale che, dell’identità e delle tradizioni dell’altro, voleva fare terra bruciata; e poi sentirsi strappare la propria dignità umana, trovarsi ridotto a numero nella massa, o nemmeno più a quello, «perché, per loro, per i tedeschi, eravamo carne marcia».
Boris Pahor, 95 enne scrittore sloveno di Trieste, molto più noto fino a poco tempo fa all’estero che in Italia - dove si è rivelato al grande pubblico con il libro Necropoli - è memoria di tutto questo. Memoria di ciò che ha significato vivere da sloveno sotto il fascismo, e di quell’inferno che sono stati i campi di sterminio. E proprio «per conservare il ricordo di quanto non deve essere assolutamente dimenticato» il professore è stato invitato nella Benecija - per la prima volta - dal Circolo di cultura Ivan Trinko e dall’Istituto per la cultura slovena di San Pietro al Natisone. «Con la pubblicazione di Necropoli - ha esordito il presidente del Circolo Trinko, Michele Obit - si è aperta per Pahor e per tutta la comunità slovena in Italia una nuova strada. Attraverso questo libro il lettore può conoscere, in un periodo in cui frequenti sono i tentativi di revisionismo, alcune delle pagine più buie della storia italiana ed europea del secolo scorso». Vivere negli anni del fascismo, per un cittadino di lingua slovena, era già una guerra, ha rievocato il professore. «I rimasugli etnici dovevano sparire, essere liquidati; lingua e dialetto slavi andavano cancellati e sostituiti con l’italiano». E per gli sloveni non c’era alternativa: accettare il progressivo schiacciamento della propria cultura o prepararsi a subire la punizione. Sembrava di aver toccato il fondo, e invece no: il vero calvario è iniziato, per tantissimi sloveni, compreso Pahor, con le deportazioni nei lager. Da Trieste a Dachau, e da lì a Natzweiler-Struthof, campo in cui finirono anche polacchi, russi, olandesi, norvegesi. «Eravamo partiti da Trieste in 600, nel febbraio del ’44. Ci portarono in un campo ad alta quota, realizzato a terrazze: e ogni mese, od ogni due, arrivavano altri sloveni, per lo più da Lubiana. La prima cosa che si vedeva, entrando, era la forca: chi provava a mettere in atto dei sabotaggi veniva giustiziato pubblicamente. Nel terrazzamento più basso c’erano le prigioni e il forno crematorio. Fumava continuamente. Arrivai al campo con la neve. Eppure peggiore era la pioggia, perché dopo non c’era modo di asciugarsi e bisognava rimanere così, con gli indumenti bagnati appiccicati al corpo». Freddo, fame. Prigionieri che nascondevano il cadavere di chi era morto di stenti o di dissenteria per guadagnarsi, finché era possibile, la sua razione di pane. «E c’erano poi gli NN - ha raccontato ancora il professore -, persone a cui sulla casacca, sulla schiena, erano state tracciate in rosso quelle due lettere: le iniziali, in tedesco, delle parole notte e nebbia. Erano gli uomini condannati a morte sicura, da subito, fin dal loro ingresso al campo. Quella doppia N indicava a chi si occupava della loro sorveglianza che poteva farne ciò che voleva». Un incidente che obbligasse a stare qualche giorno in infermeria rappresentava un colpo di fortuna, un piccolo incentivo alla speranza. Ma per Pahor la porta verso la salvezza si aprì a Dachau, dove era stato trasferito all'avanzata degli alleati: «Alcuni sloveni mi riconobbero: avevo già pubblicato qualcosa a Lubiana. Per aiutarmi mi fecero infermiere».
Lucia Aviani
- 8/10/08 23:27
- thermonuke ha detto...
-
Mi cjali ben di fant une cuistion etiche-gjornalistiche cussi grivie come checo a cui no tu devis sedi cetant simpatic.
Cualchi articul de patrie lu ai let, ancje to e o vares un grump di robis di pode di ma sinceramentri no vioit chest conflit di interes o une stierciade editorial filoguviernative.
MA, DUTCAS le contradizion di font dal tramai e reste.
e Conche tu me butis sul patetic fasintmi el deludut, mi consoli pensant che no tu rivis a disberdeati cun plui clarece.
Poben, o continuarai a pierdi timp cussi...dantmi reson bessol.
- 9/10/08 00:02
- checo ha detto...
-
Christian
jo o crot pardabon che tu sedis un bon frutat, ti ricognos trop che tu ti das da fa pal nestri Friul e no dome e o crot che tu ti vivedis in buine fede ce che tu fasis, ce che tu scrivis e tu disis. O crot che tu sedis une brave persone. Ma lis tos cualitats no gjavin nie al resonament e ae cuestion ch'o ài ponut tal post. Te vite certis robis e àn bisugne di un cjarmin di un confin. Jo no crot di ve ofindut le redazion de Patrie e ne nissun atri, da letor de Patrie o ài ponut un probleme che secont me al è serio par une conduzion serie di un gjornal impuaratant come le Patrie. O soi ancjemò plui franc: o crot che se tu stessis fur de redazion fint cuant che tu varas certs incarics tu fasaressis un at di amor ae Patrie. Chist al è il me umil e personal pinsir. Si sa che dentri de Patrie redators e colaborators e àn partigninçis politichis di ogni sorte, al è uman. Ansit guai se no. Ma tu tu as une posizion particolar, tu ses come un predi, o il comandant de stazion dai carabinirs, fint cuant che tu ses là no ti confasin presincis di atris bandis. J tegnitu a di alc su le Patrie? Mande une letare, chel spatsi al è viart a ducj, no?
Pensigj parsore e no sta cjapate a mal.
Pe serade di Pahor a Sant Pieri:
ti rassicuri che cualchi gjornal lu lei e al fat che j gjornai ch'o ai let fin cumò e vedin omitut un cert passaç dal prof. Pahor le dis lungje su trop poc libars che son i nestris gjornai di chenti.
O speri amancul te libertat de Patrie di cui o ringrazi pal lavor impuartant che fas.
mandi Checo
- 9/10/08 13:34
- Venusia ha detto...
-
O rispuint secont il gno modest parè parce che ancje jo o soi une colaboradore de Patrie; prin di dut cun lis personis internis al gjornâl che o ai vût a che fâ no ai mai dovût imbatimi in cuistions politichis: nissun mi à mai domandât di ce bande che o stâvi, nissun al sa di ce bande che o stoi e nissun mi a mai ponût discussions di chest gjenar. Scrivi par un gjornâl come la Patrie par me al à significât dedicâmi in prime persone a la cause "Friûl", come che o crot a fasedin la grant part di chei che a scrivin e che lu dirigjn. Duncje se ognidun al à lis sos preferencis o i soi indiriçs politics nol vul dì che no fasedin ben il lor lavor, e mi par che fint cumò lu vedin fat avonde ben.
Se o cjatarês difiets in chest sens alore o sarin i prins a chi a discuti, ma fâ proces a lis intenzions nol à sens.
- 9/10/08 15:46
- checo ha detto...
-
Gentil Ninine
no ài contestat a di nissun ni le cualitat dal lavor ni li apartignince politiche dal singul, mi par scontat che ognidun al vedi il so pinsir, che par altri al va rispietat, e posto che le Patrie no je ni il Manifest (che àn di iessi ducj ros) ni il Secolo d'Italia (che àn di iessi ducj neris) e àn ducj dirit di fa part o crot e soredut al dipint desieltis dal editor, dal diretor o a cui che i tocje. Il problem al è un atri: personalmentri o crot che le posizion professional di Christian no si confasi ancje a une so impen in tune testade libare.
Sbalio o tal moment che Christian al à tacat l'incaric in regjon si è sospindut le colaborazion cul setimanal Il Friul? e forsit pal stes motif ancje cun le pagjne furlane dal Messagjero?
Se no si rive a viodi ben une robe si à di dopra une lint: ce disaressitu Ninine se le coleghe di Christian, le siore Michela Gasparini, e doventas vice diretore o redatrice o colaboradore fisse dal Messagjero, o dal Gazetin, o dal Friul, o de Vite Catoliche? Se no tu as une idee prove sint il pare di un diretor di chiscj gjornai; se e àn cur e stan cidins e van indevant pe lor strade.
Dopo, pa l'amor di dio, in italie j po stai di dut, un poc mancul tai stats plui serios.
Mandi Checo
- 9/10/08 17:14
- Venusia ha detto...
-
Checo,
jo che o lei sedi il MV che il Friuli no mi par che la colaborazion sedi rote, Christian al scrif ancjemò par ducj doi i gjornai. Che dopo al vedi mancul timp di dedicai al è un altri discors.
- 9/10/08 17:58
- checo ha detto...
-
Ninine
se e je cussì o ài fate une falope, tes pagjini de filologjche dal messagjero al è di un poc che no viot la firme di Christian, o no le metin simpri o jo o ài piardut al voli.
Il Friul, posto che mi fas cola i bras cun ches cuviartinis da Novella 2000, mi ven pes man da rar, ogni tre o cuatri numars e in chiscj ultins mes, di ce che mi visi, o ài cjatade simpri le Angeli.
Grazie de precisazion.
Motif in plui par conseagj a Christian di sta sul so delicat mistir e di lassa spazi a cuali atri zovin o cualchi disocupat.
Pal rest tu mi lassis a sut sule cuestion di fonde cho ài poiat doprant ancje un paragon.
Mandi Checo
- 9/10/08 20:12
- thermonuke ha detto...
-
Eh beh al e clar, te patrie si tabae di cusine, di frico, di gasolio, de mame, di pre checo e di pre toni e cun articui vonde neutris o che fasin finte di cjapa une posizion.
Nol e un gjornal pulitic ma di pulitiche si cjale di tabajant, casomai analisis numeriches, cualchi sgrifade a Maran, un rivoc conche al Pdl e disin che no le an cul furlan, un sperin ben coinche e an psizion plui concilnaits.
In some ni che si nase ni che si puce.
Un editorial di Valcic che no ai condividut e mi a za semeat di lei Pansa sul espres.
E tu no tu jentris diretamentri ma e je vere no tu ses incoerent, no, parceche al e cetant ovio che no si stice cusiencis o si ten in pins une "cause furlane" tabajant di frico.
Po stai ancje che mancjin lis vos libares.
- 9/10/08 22:47
- thermonuke ha detto...
-
A proposite a je le seconde volte che tu ametis di sei di part, une mdoificute al template no eh...
- 9/10/08 22:48
- Christian Romanini ha detto...
-
thermo... dome la seconde volte?
ti visi che chest blog al è nassût un mês prime des elezions dal 2006 in plene campagne eletorâl che mi à puartât a jessi il secont votât dal gno partît... mi somee di no vê mai platât di ce bande che o stoi. o no?
- 10/10/08 02:41
- Christian Romanini ha detto...
-
Checo
a ti no ti va che jo o continui a lavorâ pe patrie... o varès di tirâmi in bande.
Domande legjitime di bande tô che tu sês libar di continuâ a dî ce che tu crodis, ancje se tai fats tu dimostri di no cognossi ben dut ce che tu disis (tu capelis i nons, tu fevelis cence lei ducj i gjornâi)... ma nol impuarte: tu tiris fûr principis e etiche, ma cence vê il scrupul di documentâti e cence nissun probleme tu metis in discussion la professionalitât di dute une redazion, tacant a menâje al diretôr.
jo o rispuint a la Patrie e ai letôrs che a son i prins judiçs: tu tu mi disis di lâ vie, ancje se tal periodi che o soi stât e che o continui a lavorâ nus risulte che i abonaments a son cressûts e no di pôc, i colaboradôrs a son simpri di plui, la atenzion su la riviste nus somee che e cres.
Continue cence nissun fastidi su la tô strade, che jo o voi indevant pe mê condividint un progjet cun int valide e serie sedi te redazion de Patrie, sedi ta chê dal Friuli, sedi tal grup de Filologjiche che al cure la pagjine Marilenghe sul Messaggero Veneto.
- 10/10/08 02:56
- Christian Romanini ha detto...
-
thermo,
no tu jeris cussì superficiâl... sêstu masse impegnât a fâ la valîs par lâ in Toscane? viôt se ti vanze un puestut par meti cualchi numar de Patrie e tornite e a lei cun calmute... il nestri nol è un gjornâl di partît, ma ancje dî che nol nase ni che al puce mi somee ofensîf come judizi e al va un tic plui in lâ dal dirit di critiche.
- 10/10/08 03:00
- Christian Romanini ha detto...
-
e cumò si podial fevelâ un tic di Boris Pahor?
- 10/10/08 03:02
- checo ha detto...
-
Christian
Al fat ch’o vedi sbaliat un final di cognon nol smonte di un fil il me rasonament, e no crot che par fevela di un mut di viodi personal o vedi di passami par fuarce ogni di duc i gjornai di chiste regjon, se dopo tal to blog e puedin ve facoltat di fevela dome cui chal à determinats recuisits baste che tu lu disis e imponis.
No sta acusami di robis no veris, jo no ài contestat il lavor de redazion de Patrie, il me pinsir al è dome chist: Christian tu ses vonde dispatussat par vole comprindi tantis robis, pal me cont e pe me cognossince de etiche giornalistiche, il to lavor al è incompatibil cun carichis e impegons in gjornai apartitichs (se tu as voe e ti fasin scrivi su Libero no cjatares nie di fur luc).
Il numar dai letors de Patrie al lara su e ju no di sigur parceche Romanin al scrif o nol scrif parsore, par dut il bon contribut chal po da. Al è clar che esist une necessitat di cualitat par chal sedi plui facil di vendi ma il probleme dai numars pe Patrie mi par chal è soredut chel di fale cognossi (e su chist mi par che si ses movus vonde ben) e de distribuzion, oltri che di beçs a disposizion e di colaborators disposcj e brafs di lavora, ma disigur o savares vuatris i vers problemas .
Chi parsore al è dome il me umil pinsir e al è scontat che tu ses libar di fa dut ce che tu vuelis e consentissin, ancje parceche fagj un dispiet al segretari di Tondo nol è masse di furbos. Indi plui il to fa finte di no capi certis scontadis oportunitas mi dan reson.
Dati da fa invesit a tira dongje cualchidun di gnuf e zovin chal podedi colabora cun ches testadis che tu cognossis, lasse spazi a di chei atris. Se tu as gust di fa il lavor che ti an dat va indevant ma dopre ancje l’ umiltat di tirati fur pal moment di ches atris robis e cuant che tu varas finit chel impegn cussì particolar tu varas di sigur lis puartis viartis e tant plui sincir preseament. Pensigj parsore cun calme, no par fa un plase a mi ma par da un segno di ulterior serietat che e je tant carinte in certs ambients e in chiste nestre amade tiare.
Par torna a Pahor, justamentri, ti ricuardi che no tu mi às rispiundut a ce che ti ài vut evidenziat.
mandim Checo
- 10/10/08 12:56
- Christian Romanini ha detto...
-
Checo
tant par jessi clâr.
La tô e je une critiche legjitime: tu fasis ben a dî ce che tu pensis. ma no tu puedis pretindi che o sedi dacuardi.
se tu pensi che mi ritegni indispensabil, no tu âs capît propit nuie. i miei riferiments a la cressite no jere une autoincensazion, ma une costatazion che i prejudizis che tu âs tu, no son confermâts da preseaments dai letôrs. Jo o lassi il judizi al public che se nol condivît la linie di un gjornâl, no lu compre. il to atac al reste secont me, avonde prevignût tai miei confronts, parcè che secont me tu escludis che jo ciertis domandis mes sedi za fatis, ma propit parcè che mi soi metût subit a disposizion de redazion.
E se tu permetis 31 agns no mi riten vecjo e o pretint di jessi judicât par chel che o fâs tal gno lavôr, no pai ambients che o frecuenti: se tu viodis falopis tai miei scrits (su Patrie, su Il Friuli, sul MV) segnalilu e o rispuindarai in prime persone.
Se no la TÔ etiche se tu permetis no le riten come gjornalistiche, ma di chest, o lassi fevelâ cui che il gjornalist lu fâs di profession.
- 11/10/08 02:11


text:
Alma e vignive de Romanie, e jere rivade tal paȋs za di un pȃr di mȇs di cuant che la sȏ amie Dalia, che e jere a servizi ‘tune famee di Triest, i veve cjatȃt traviers passeperaule chȇ sistemazion par assisti un om, che e al doveve jessi abadȃt dì e gnot.
Cussì si veve presentade une matine in chȇ famee cuntune borse di plastiche e un russacut su la spale.
Siore Luise i veve domandȃt là che e jere la valȋs, ma jȇ e veve rispuindût cun chel acent forest e intun talian stentȃt che no le veve, no veve altri che chel, cun sé.
Le veve subit compagnade a cognossi so pari Berto, lui si veve contrariȃt cu la fie: «No covente, jo no ai bisugne di nissun, mancul che mancul di une zovine che e à di stȃ vicin di un vecjo come me, lassaitmi in pȃs voaltris cu lis vuestris fufignis».
Alma si veve presentade a Berto e lu veve saludȃt: “Buongiorno Signor Berto.”
Lui le veve scuadrade e al veve spalancȃt i voi cun maravee, i pareve cuasi une frute e no mostrave vincj agns, come che e veve dit, ma di mancul: e jere alte e snele, la muse largje cui zigomis alts di slave, i voi celescj come il cȋl e une vore vivarȏs, che i ridevin dutun cu la bocje; i cjavei luncs e bionts a jerin leȃts ‘tune codute.
«Mandi», i veve rispuindȗt Berto. «Nuie Signor, jo o soi Berto e vonde!»
Duncje cussì le veve saludade e di prin Alma e jere restade confundude, si veve inacuart che lui al fevelave in maniere divierse e soredut cuant che al tabaiave cun Luise no si capive nuie, ma di sigûr no fevelavin par talian.
Si veve instaurȃt tra di lȏr un rapuart di rispiet e di aiût reciproc, chel om al jere par Alma come un pari o un nono, chȇ figure di pari che jȇ no veve vût, in efiets, e che e veve desiderȃt di vȇ, e par Berto jȇ e jere come une gnece, une presince preseose che lu scoltave, che i prestave atenzion.
Prin di dut i veve spiegȃt che chȇ lenghe che jȇ no capive e jere la lenghe furlane, une lenghe antighe, milenarie che si fevelave te regjon dal Friûl, di derivazion latine e i contave la storie de ocupazion dai Romans che a vevin concuistȃt chestis tieris e fondȃt la colonie di Aquilee za tal 181 prin di Crist.
Berto i veve sigurȃt che i varès insegnȃt a fevelȃ e a scrivi ancje par furlan, parcè che al diseve che chȇ e jere la sȏ lenghe e dopo a vignivin dutis chȇs altris e al veve ancje tant di contȃ de sȏ vite e de sȏ regjon.
A Alma i plaseve tant di scoltȃlu, al jere come un libri viert, di lui e imparave la storie, de testemoneance vive di cui che le veve vivude.
Cussì Berto i faseve lei i gjornȃi, chei articui che i interessavin di plui, stant che nol rivave plui a viodi ben dopo la malatie, le faseve lei par fȃi imparȃ ben la pronuncie e i acents des peraulis, insumis i faseve di mestri di furlan e di talian e par lui e jere come une mission di puartȃ indevant che lu faseve sintȋ ancjemò vȋf e impuartant par cualchidun.
Une matine che Luise e jere jessude, Alma e jere lade braurose a mostrȃi tun cuadernut une poesie che e veve voltȃt par furlan. E jere une poesie di un poete che jȇ e veve simpri amȃt, il preseȃt poete cilen Pablo Neruda, za premi Nobel pe leterature tal 1971.
Alma e veve sielt chȇ significative poesie par trasmeti a Berto il so pinsȋr di ricognossince e gratitudin pal bon stȃ che e veve cjatȃt in chȇ famee che i faseve sintȋ di mancul la lontanance dal so paȋs e cussì i leieve i viers par furlan:
(…)
Dulà che o soi stȃt,
parfin tes spinis
che a àn cirût di ferȋmi
o ai scuviert che une colombe
e lave cusint
tal so svol
il gno cûr cun altris cûrs.
O ai cjatȃt dapardut
pan, vin, fûc, mans, dolcece.
O ai durmȋt sot di altris
bandieris
come sot i ramaҫs
di un sȏl bosc vert
e lis stelis a jerin
lis mȇs stelis.
(…)
Berto al veve scoltȃt atent chȇs peraulis e i lusivin i voi di emozion ancje parcè che si sintive l’autȏr di un piҫul meracul, di jessi rivȃt a trasmeti il so amȏr pe marilenghe a chȇ frute che e jere rivade di lontan, une sodisfazion grande che e
jemplave il so cûr e i rindeve la vite mancul grivie come un slambri di lȗs tal grȋs dal timp.
di Egle Taverna
#982


text:
La Edipower S.p.A., proprietarie de centrâl idroeletriche di Somplâc, e à presentât un progjet di ampliament (rivât intai Comuns inte Primavere dal 2008) che al proviôt la realizazion dal bacin di Verzegnis a Somplâc di une seconde galarie in pression e la instalazion, dongje des 3 turbinis za in vore, di 2 turbinis “reversibilis” che a produsin energjie di dì tes oris di ponte e di gnot, tes oris di basse domande, a pompin tal bacin di Verzegnis la stesse aghe ingrumade di dì a Cjavaç. La opare, completade intal zîr di 3 agns, e varà un cost di cirche 100 milions di euros.
In tiermins economics il progjet al à i siei ponts di fuarce tai incentîfs dal marcjât eletric pe produzion di energjie che e ven di fonts rinovabilis e te diference tra l’alt presit di marcjât dal kwh tes oris di ponte rispiet aes oris di basse domande.
In tiermins ambientâi la realizazion dal progjet e compuarte une continue variazion dal nivel dai lâcs (a Cjavaç dai atuâi 66 mc/sec. si tocjaran i 110 mc/sec.); il seguitîf apuart di aghe al puartarà a intorgulâle lant a modificâ i ecosistemis dai lâcs.
Un altri pont al è chel dal paltan. Il lâc di Verzegnis pal passât, su progjet dal Enel che al proviodeve la pulizie dal font par recuperâ la capience origjinarie, al è stât disvuedât, ma a àn scugnût lassâ pierdi parcè che a jerin dificultâts tal smaltî chescj paltans.
Chescj e atris motîfs a àn puartât il Comitât “pe difese e il disvilup dal lâc” (nassût cumò) insieme a chel “pe tutele des aghis dal bacin montan dal Tiliment” (in vore di diviers agns) a presentâ, a fin Dicembâr, une petizion cun 8656 firmis al President dal Consei Regjonâl, Edouard Ballaman e al President de Regjon, Renzo Tondo.
Cumò il progjet al è a Rome in spiete da VIA regjonâl (Valutazion Impat Ambientâl) fermât parcè che la Regjon e à deliberât di no podê esprimi il “parê di compatibilitât ambientâl” par mancjance di documentazion. I Comuns interessâts a àn dât il lôr parê favorevul.
I Comitâts inmò a domandin che il lâc di Cjavaç, il plui grant de Regjon, al rientri tun plan di valorizazion e inseriment tal contest storic, culturâl e ambientâl dal teritori dongje (Fuart di Osôf, Cjase des paveis, plêf di Cesclans, risierve naturâl di Curnin…).
Za di un pôc i Comitâts a son in vore cun volantis e incuintris; fasint cussì, come in altris ocasions, a deventin ponts di riferiment pe int e dispès mediatôrs tra la Istituzion e la int. Il lôr lavôr al è impuartant, al jude a vierzi i voi, a stâ atents e soredut al trasmet l’amôr pal propri teritori.
Marta Vezzi
ATUALITÂT. Lâcs di Cjavaç e Verzegnis in pericul............
La Edipower S.p.A., proprietarie de centrâl idroeletriche di Somplâc, e à presentât un progjet di ampliament (rivât intai Comuns inte Primavere dal 2008) che al proviôt la realizazion dal bacin di Verzegnis a Somplâc di une seconde galarie in pression e la instalazion, dongje des 3 turbinis za in vore, di 2 turbinis “reversibilis” che a produsin energjie di dì tes oris di ponte e di gnot, tes oris di basse domande, a pompin tal bacin di Verzegnis la stesse aghe ingrumade di dì a Cjavaç. La opare, completade intal zîr di 3 agns, e varà un cost di cirche 100 milions di euros.


text:
Cui 25 di Jugn si à sierade la sielte dai nons de gnovis regjons jessudis de riforme teritoriâl metude in vore intal stât francês, ancje se la ultime peraule i spiete al Consei di Stât che dentri dal prin di Otubar al decidarà se fâ bogns o no i nons sielzûts a nivel locâl. Sîs regjons a àn mantignût i confins che za a vevin e cun chei ancje il lôr non, altris dôs a àn decidût juste di meti adun i nons des lôr parts (Borgogne – Francje Contee, e Alvernie – Rhône-Alpes), intant che la fusion tra Alte e Basse Normandie e à puartât ae nassite di une regjon che nissun al à vût dubis intal clamâ Normandie.
Plui ingredeade la sielte dai nons par chês altris regjons. La union di Alsazie, Lorene, Champagne e Ardenis e je stade batiade Grand-Est, cence nissun riferiment duncje ai nons tradizionâi. Stesse logjiche ancje pe union tra Nord, Pas-de-Calais e Picardie che e je deventade Hauts-de-France. Il leam identitari al è invezit evident par dôs des grandis regjons che a cjapin dentri la part sudocidentâl dal stât francês. La union jenfri Lenghedoc – Roussillon e Misdì – Pireneus e je deventade Ocitanie pirenaiche mediteranie.
La Ocitanie e je une antighe nazion de Ete di Mieç che e cjapave i sud de France par rivâ ancje in Italie. La sô carateristiche principâl e je di jessi fondade su la difusion de lenghe ocitane, o lenghe di Oc, evoluzion dal ocitan antîc o provençâl. Un câs tipic di nazion-non nazion o di nazion improibide: une aree esistente inte realtât, diferente dai cunfins dai Stâts costituîts in maniere legâl li che al è il so teritori.
Il riferiment ae Ocitanie volût de maiorance dai citadins clamâts a dî la lôr sul non gnûf no je plasude par nuie ae diestre republicane e a chê nazionaliste ma al à vût la poie ancje de maiorance dai conseîrs regjonâi che i àn zontât la adietivazion pirenaiche mediteranie par slizerî un tic il so impat. Par contentâ i catalans dal Roussillon si à invezit prometût un impegn concret a difindi lis carateristichis linguistichis e identitariis de Catalogne setentrionâl. De fusion tra Aquitanie, Limusin e Poitou-Charente e je nassude invezit la Gnove Aquitanie, là che l’adietîf al varès di fâ riferiment al gnûf avignî unitari di chest teritori. ❚
✒ Internazionalitari/LPdF
In France e je nassude la Ocitanie............
Cui 25 di Jugn si à sierade la sielte dai nons de gnovis regjons jessudis de riforme teritoriâl metude in vore intal stât francês, ancje se la ultime peraule i spiete al Consei di Stât che dentri dal prin di Otubar al decidarà se fâ bogns o no i nons sielzûts a nivel locâl. Sîs regjons a àn mantignût i confins che za a vevin e cun chei ancje il lôr non, altris dôs a àn decidût juste di meti adun i nons des lôr parts (Borgogne – Francje Contee, e Alvernie – Rhône-Alpes), intant che la fusion tra Alte e Basse Normandie e à puartât ae nassite di une regjon che nissun al à vût dubis intal clamâ Normandie.


text:
Questa sezione contiene gli audiolibri in lingua friulano, condivisi dal sito dell'ARLeF.
È una raccolta di fiabe e racconti ricchi di avventure e divertimento, tra cui "Il Piccolo Principe", "Pierino e il lupo" e tanti altri.
La storie e conte lis aventuris di une âf blu, colôr une vore strani par une âf. La âf blu e nas intun bôç une vore simil a tancj altris, cu lis sôs regulis sociâls e la sô division rigorose dal lavôr. La âf blu, che sul imprin no je buine di fâ nissune vore che i ven dade dentri dal bôç, e stente a cjatâ une sô funzion. E ven tolerade, ma ignorade di chês altris âfs. Par chest une dì la âf blu si fâs cûr fuart e e decît di lassâ il bôç e lâ vie par cognossi il mont. Il so viaç “iniziatic” le puartarà a cognossi no dome chês altris creaturis dai prâts, ma ancje (e soredut) se stesse e lis sôs peculiaritâts.
Dal svuarbecjavai braurin e scuvierç cemût che il blu al podedi jessi un colôr une vore bramât; il çupet, instabil e noiôs, le cjape par un moscjon; une margarite grande le protêç pe gnot; il savi chebar le confuarte e i lasse un messaç di sperance: “cualchi volte te convivence e je fuarce la diference”.
La âf blu, tal ultin, e scuvierç che un trop di avons al vûl atacâ il so bôç. Par salvâ lis sôs sûrs la âf blu e riscje la vite ma, cuntune buine pensade che e metarà in vore dut ce che e à imparât, e rivarà a parâ vie i avons. La âf blu e vuadagne cussì la stime e il rispiet tal so bôç.
Ideât e realizât di:
Serena Di Blasio (scriture e senegjature)
Giulia Spanghero (dissens)
Giorgio Cantoni (animazion)
Cu la colaborazion di:
Michele Polo (traduzion par furlan)
Matteo Sgobino (musichis origjinâls)
Adun cun:
Nicoletta Oscuro (vôs)
Didier Ortolani (musicist)
Alessandro Turchet (musicist)
Durade: 6'
An: 2015
Une produzion:
CTA - Centro Teatro Animazione e Figure, Gurize
cul sostegn di ARLeF - Agjenzie Regjonâl pe Lenghe Furlane
Par informazions:
www.ctagorizia.it


text:
Di pôc o vin viodût sui gjornâi di chenti, in grande pompe, la iniziative de CRUP e des Frecis Tricolôrs par pandi tes scuelis i “valôrs” che nus svoletin di sore il cjâf: une riedizion moderne e riviodude dai slogans tricolôrs. Ma la domande di fâsi e je se chei valôrs a son nestris e se o vin dome chei. Fevelant di furlans, personalmentri mi vignarès tal cjâf il lavôr, o pûr la multiculturalitât secolâr, il confin e il so contrari. Jo o zonti une storie, un valôr di resistence, piçule tal so no jessi (tant) contade, ma grandonone tal coraç e te sô volontât di tignî dûr, antitesi, par no dî nemesi de iniziative di CRUP e PAN.
Tropis resistencis no sono mai stadis in Friûl pal ben di cheste tiere e de sô int? Tropis storiis no sono mai stadis contadis? O dîs simpri che la storie no contade no esist, parcè che no lasse olme se no inte anime di cui che le à vivude. Cussì o ai gust di contâ une di chestis resistencis, chê dal comitât NO AMX che il mês di Dicembar dal 1993 al cjatà la semence par tacâ a scombati. Jo o jeri pôc plui di fantat, che o sintivi a dî che a Rivolt tante int e leve a protestâ. O domandavi cemût mai, e mi disevin che alì no jerin plui dome lis Frecis, ma ancje i avions AMX fats par distruzi e par copâ, cence compliments. La base di Rivolt in funzion, zontade al maçalizi sanganôs da la ex Jugoslavie. La int dai paîs ator propit no rivave a parâ jù chê gnove e no volude, maledete presince. Alore, biel planc, un trop di int – che di li al cjapà mani il Comitât – al tacà a presidiâ la jentrade da la base, a incuintrâ i aministradôrs, a fâ cognossi ator la situazion. Tancj di lôr a àn ancjemò memorie di chei fats, par vie de tante int che e vignive dongje in chê volte. I zovins di vuê, cuissà, forsit a varan sintût cualchi sunsûr. Tant e tant, a distance di vincj agns al è ancjemò un trop di animis che al seguite a tignî dûr: ogni prime sabide dal mês a son alì a dî il lôr “NO” a chê base simpri operative a servizi cumò des Frecis. Vino di viodi juste l’aspiet pacifist in cheste presince, o isal alc di plui?
Cui che al passe pe Pontebane a ret de jentrade de base il dopo di misdì di chês sabidis, al pues viodi cualchi cristian a tignî sù un strisson che al dîs: No AM (no Aeronautiche Militâr), par vie che dentri di chel cjamp plen di pistis a son i militârs che a trafichin (e che nus costin un voli dal cjâf). Cussì o vin volût sintî un di chei che ancjemò di in chê volte a resistin in cheste testemoneance sabidine.
Rem, tu che za il mês di Dicembar dal 1993 tu jeris achì, puedistu dîmi cemût mai che si sês metûts adun?
A fâ un tant e je stade la vignude dai AMX che, par altri, si zontave ae presince operative des Frecis, che za di un pieç nus lambicavin, e nus lambichin.
Ce messaç voleviso dâ?
Il nestri obietîf, la nestre brame, e jere chê di cirî di fâ in maniere che la nestre int si ves decidude di alçâ il cjâf in face des prepotencis dai militârs che, dopo dut, a son vignûts lôr a gjavânus la pâs de nestre solite vite paisane, a robânus i nestris dirits ancestrâi.
Trope int si vevie metude dongje?
Un biel numar tal imprin (cuant che, par altri, par cualchi an si cjatavisi li dutis lis sabidis), ma mai avonde par rivâ adore par fâi cuintri, par fâi mudâ idee a cui che al à la fuarce no dal dirit, ma des armis. E, soredut, si vin stufâts masse adore. E, se no si ten dûr…
Ti visistu di cualchi zornade particolâr?
Mi visi di plui di cualchi moment simpatic, come, par esempli, cuant che a àn vût stât chei dal Teatri Inciert a fânus passâ cualchi biel moment cu lis lôr parodiis. Ma, lassant di bande i moments di straviament, o disarai che in chel puest o vin vût ancje biei incuintris cun int vignude di dongje e di lontan par scombati cun nô, a puartânus la lôr solidarietât.
Ce vuelial dî cjatâsi ancjemò dopo 20 agns?
Intant al vûl dî che o sin ancjemò in vite, o intint fisichementri; al vûl dî che, ancje se o sin in pôcs, e scuasit simpri chei, no puedin par mai dî che a son ducj de lôr bande. E po, no crôt di fâ une scuvierte se o dîs che i dirits, la libertât, se a son vêrs e vitâi, tant che i nestris, no àn scjadince.
Ce viodistu pal futûr?
Cheste e je la domande plui dificile, massime parcè che fate a di un che al fâs fadie a stazâ il vuê. A ogni mût, no crôt di dî une putanade disint che l’avignî al è misteriôs e al è tes mans dal Paron dal timp e de storie. Noaltris, dut câs, o fasarìn dal nestri miôr par dâi une man, cirint di tignî dûr, e no dome parcè che lu dîs il Vanzeli, ma ancje par fâ in maniere di no sei condanâts par “omission”.
E, se tu mi permetis ancjemò une batude insom di cheste cjacarade, ti disarai che no mi dismentei mai di ce che mi à vût dit plui di une volte un nestri mestri comun: “Sì, tu fasis ben a scombati par cambiâ il mont, ma, stant che nol è facil che tu puedis rivâ a un tant, contentiti se tu rivis adore di no lassâ che il mont di cambii te”. ❚
✒ Mauro Della Schiava
Resisti par esisti, 20 agns di resistence, interviste a Rem Spicemei dal comitât NO AMX............
Di pôc o vin viodût sui gjornâi di chenti, in grande pompe, la iniziative de CRUP e des Frecis Tricolôrs par pandi tes scuelis i “valôrs” che nus svoletin di sore il cjâf: une riedizion moderne e riviodude dai slogans tricolôrs. Ma la domande di fâsi e je se chei valôrs a son nestris e se o vin dome chei. Fevelant di furlans, personalmentri mi vignarès tal cjâf il lavôr, o pûr la multiculturalitât secolâr, il confin e il so contrari. Jo o zonti une storie, un valôr di resistence, piçule tal so no jessi (tant) contade, ma grandonone tal coraç e te sô volontât di tignî dûr, antitesi, par no dî nemesi de iniziative di CRUP e PAN.


text:
L
Il L al è il decim secont segn dal alfabet furlan. Il so non al è ele.
StorieModifiche
Al ven dal segn semitic Lamed che al rapresente il valôr fonetic /l/, tant che il segn grec Lambda o la letare etrusche e latine L.
InformaticheModifiche
- Tal Unicode il L maiuscul al à il codiç U+004C, il l minuscul al à il codiç U+006C.
- Tal codiç ASCII il L maiuscul al è 76 (binari 01001100), il l minuscul al è 108 (binari 01101100).
- Tal codiç EBCDIC il L maiuscul al è 211, il l minuscul al è 147.
- Pal HTML e il XML il L maiuscul al è “L” e il l minuscul al è “l”.
Altris significâts dal LModifiche
BiochimicheModifiche
- L e je la curte par leucine
MatematicheModifiche
- L al è il numar 50 te numerazion romane.
MontadureModifiche
- L sui vistîts al stâ pe taie grande (Large)
MetrologjieModifiche
TraspuartsModifiche
- L e je la targhe automobilistiche internazionâl dal Lussemburc


text:
Tal curtîl, platât intun cjanton, al è un armelinâr in flôr. Al à la etât de cjase, su la cincuantine, che a son anons, tratantsi di un armelinâr.
Al è un misteri ce maniere che al rive adore a rezi la ramaçade cun dut il so fueam, massime tai burlaçs e aiarons estîfs.
Il tronc al è dut carulît, scjarnât, çondar, roseât di bestiis e timpessis, scunît e puartât vie dai agns, che si ten sù dome cu la scusse. Ma al è florît distès, tal so cjanton.
“Sêtu, Beput!” jo i dîs al armelinâr, passant par li, tal viodilu content che al cjale adalt.
Beput Cinisiti al jere un paisan, achì, piçul, suiât ancje lui dai agns, atîf, pront tal tignî cont dutis lis piçulecis de vite, capitadis par intop sot man, e gjoldi il lôr savôr fin l’ultime gote di vitalitât, come tun bussulut di sgnape che lui al produseve di scuindon te arie.
Mê agne Taresine lu veve clamât, un dopomisdì, a puartâi cjase di campagne un cjaruç di fassuts di lens. Alore, cumò, Beput al è su la tiezie che ju met in tasse. Sul cjar, mê agne Taresine jai da sù a mê mari su la trombe e mê mari jai da sù a Beput Cinisiti intent a intassâju su la tiezie.
Ma cenolè, juste cuant che ju veve ducj intassâts, a vore finide, no si sdrumie la tasse parsore di Beput, picinin, minût, scarmulin, sapulît sot i fassuts, che nissun lu cjate, nissun lu viôt, e mê mari e agne Taresine lu dan, dit e fat, par muart.
“Bepo, sêtu fat mâl?” e dîs une, dute vaiulinte.
“Beput, dulà sêtu?” e dîs chê altre, te disperazion.
“Clamaitlu Cinisiti!” e dîs intal curtîl une sô gneçute, puartade daûr par companie.
“Al è muart Bepo!” a berlin alore mê agne Taresine e mê mari, une sul cjaruç e chê altre su la trombe.
“Cuâl Bepo?” e dîs une femine, passant pe strade.
“Cinisiti, po!” a vosin lôr.
In chel, si viôt a movisi un fassut e vignî fûr, biel planc, la muse di Beput.
“Dulà ise la mê barete?” dissal lui, che al veve pierdude la barete inienfri i lens e lôr dôs àn scugnût fâ passâ dute la tasse, par cjatâje.
Darest, nol veve nancje une sgrassade e, pacjific, al à fate tal curtîl une pipade.
“Ten dûr, Beput!” jo i dîs al armelinâr, passant par li, tal viodi lis sôs rosutis cjalâ dutis contentis il soreli, cu la bocje vierte.
di Ivano Urli
#198


text:
Siet agns indaûr Luca Merlino (34 agns) e Paolo Genuzio (40 agns) a cjapavin sù la gjestion in rive Bartolini a Udin di chel che al jere stât prin di lôr il bar “Udinese Caffè” e inmò prime il “Gemma Bar”.
Vuê Pieri Mortadele” al è un dai ponts di riferiments dal mangjâ furlan” e ancje la Cjamare di Cumierç e à volût ricognossi cheste imprese tant che une dai prins 40 ambients che a àn ricevude la targhe volude chest an.
“O proponìn ai nestris clients i prodots tipics dal Friûl” nus spieghe Luca Merlino “ma ancje il nestri spirt furlan, la nestre identitât: nol è un câs che o vedin sielt un non furlan pe nestre ostarie”.
Cun convinzion nus conte che volê doprâ la lenghe furlane ancje par presentâ la lôr ativitât ju à premiâts “Cuant che o vin tacât o jerin zovins e o cirivin un non adat par inviâ la ativitât: Pieri Mortadele” al jere za jentrât tes orelis de int, stant che dal 1961 vecjo paron si clamave Pieri (Chiandussi, ndr) e al veve metude une grande mortadele sul banc: la int aromai e jere usade a doprâ chest non” al continue “Noaltris lu vin uficializât” e chest al è stât preseât dai nestris clients e nus à permetût di incressi la nestre visibilitât parcè che une insegne par furlan e jere une biele novitât”.
Ma nol è dut. Di fat cheste sensibilitât ju à premiâts dôs voltis”. Simpri Luca Merlino nus confide “La nestre no je la uniche targhe che e je stade consegnade, ma e je la prime: la Cjamare di Cumierç e à sielt di scomençâ cun noaltris e ancje chi la motivazion e je leade a la lenghe furlane” al continue “Il President Giovanni Da Pozzo al veve sot man la liste dai ambients ricognossûts e ju steve passant un par un: un biel moment si ferme e al domande Cui sono chescj de Sperìn ben srl”?”. Cun sodisfazion Luca Merlino nus conferme “Chest al è il non che o vin sielt pe reson sociâl de nestre dite e grazie a chest o vin stiçade la atenzion dal President de Cjamare di Cumierç che al à volût fâ la prime consegne cun noaltris”.
Christian Romanini
CULTURE – Premiât il mangjâ furlan............
Siet agns indaûr Luca Merlino (34 agns) e Paolo Genuzio (40 agns) a cjapavin sù la gjestion in rive Bartolini a Udin di chel che al jere stât prin di lôr il bar “Udinese Caffè” e inmò prime il “Gemma Bar”.


text:
«Di Invier e veve di neveâ…», cussì a disevin i vielis e chest par che la stagjon e podès jessi biele in Primevere. Par che la nêf e ves durât, e veve di vignî cuant che e jere colade dute la riscle dal laris. Se sore de nêf e colave la riscle o lis fueis, chê nêf no sarès durade a lunc.
La nêf e ten cjalde la tiere, e a pene che si disfaseve in Primevere, ce che si veve semenât al picave sù. No par nuie, e jere la detule «sot de nêf pan, e sot de ploie fan».
A disevin ancje che la nêf e veve di vignî, che no le vevin mangjade i uciei.
Une detule e voleve che la nêf e fos durade par cetant timp se e vignive prime di Nadâl. Cussì a disevin «se e ven la nêf denant Nadâl, e fâs salâr».
I SEGNS DAL INVIER_ Cemût fasevino a capî cuant che e sarès vignude tante nêf i nestris nonos? Si sta un moment a dîlu. A cjalavin se lis fueis des panolis a jerin tantis, se vie pal istât a jerin tantis gjespis e se la stagjon e puartave tantis nolis. In ducj chescj câs, la nêf e veve di vignî in abondance.
A disevin ancje che la nêf che e vignive in primevere e jere une colture pai prâts parcè che e tignive il teren umit.
Par misurâ la nêf, a dopravin chestis unitâts di misure: un pît, une scarpe o un zenoli e par solit nol bastave nancje il zenoli par misurâle cuant che a colavin metris di nêf.
La bielece de nêf no stave dome intal paisaç che al someave chel di une flabe ma intal cidinôr che si sintive a pene sveâts. No coventave nancje vierzi i barcons par savê che dut al jere blanc. Al someave che i rumôrs, che par solit a jerin part de vite di ogni comunitât, si fossin indurmidîts sot de coltre de nêf. Tai piçui paîs, ogniun si preocupave di palâ la nêf de puarte di cjase sô fintremai te strade. Il comun al veve il compit di tignî netis lis stradis. Mi visi che tal gno paîs, Nearies tal comun di Sudri, nô fruts o spietavin che al rivàs «Capot» (con chest non lu cognossevin ducj), l’unic om dal comun che al veve il cjaval. Daûr al tacave un sliton artesanâl che al tirave in bande la nêf, pocantle di ca e di là de strade. Po dopo a vignivin sparniçâts savalon o grave. Cuant che la temperadure e calave cetant, al vignive butât il sâl. Cualchi volte, se a mancjavin il savalon o la grave, la int e spandeve il setiç.
PAR FRONTÂ LA NÊF_ Une volte, la int no veve i scarpons par podê cjaminâ pes stradis cuviertis di nêf e inalore a dopravin lis dalminis cui grifs che a jerin rimpins di fier che a vignivin leâts sot la suele des çuculis par no sbrissâ. O ricuardìn che il trist timp, cussì come la nêf, no podevin fermâ la normâl ativitât contadine che e previodeve i lavôrs te stale a buinore tor lis cinc e la sere, ma ancje il traspuart dal lat te latarie che par solit e jere un tic lontanute dal paîs. Cualchi volte lis stalis no jerin tacadis des cjasis e al tocjave cjaminâ ancje une buine miezore par rivâ. Nissun però si tirave indaûr, e lis feminis a palavin la strade lant che le fasevin.
Pai fruts la nêf e jere une grande maravee. A stavin oris e oris a zuiâ di fûr, a cjapâsi a balonadis, a slichiâ cirint lis pistis plui bielis e chês plui ripidis. Par lâ ancjemò plui di corse, la sere, prime di tornâ a cjase, a lavin a butâ su lis pistis seglots di aghe cjapade te fontane. Di gnot e varès glaçât di sigûr e cussì ancje la piste e sarès deventave plui biele. Cui che nol veve la slite, si rangjave come che al podeve, puartant vie di cjase l’unic imprest che i podeve someâ, la «muinie». Par solit e vignive doprade par metile sot des cuviertis cu lis boris ben sieradis intal scjaldin. La fantasie, si sa, e po mudâ la reson di vite di un imprest e cussì la «muinie» ciertis voltis e stave intal jet e altris voltis e sopuartave il pês dai frutins tes pistis.
I ZÛCS DAI FRUTS_ I fruts a provavin ancje il plasê di doprâ i schîs che a jerin fats in forme une vore artesanâl. Si cjapavin dôs breis di len e par fâ la ponte si lis stuarzevin intal sîr cjalt e po si metevin in pose fintremai che si suiavin. Pai atacs si doprave un pôc di fîl di fier che al vignive leât a la buine ator dal len. Si sa che une volte no jere la sioline par fâ cori di plui i schîs, e alore a dopravin la crodie dal purcit. Lis rachetis a jerin bastons di len fats a misure, in base ae altece dal frut, e da pît a vevin une piçule ruedute in len cui rais. Cul inzen si rivave adore di divertîsi ancje cul pôc che si veve. La nêf e vignive ancje mangjade dai fruts e no ‘nd jere robe plui buine. Se e mancjave la aghe, si jemplavin lis selis di nêf e si lassave disfâ.
A proposit di storiis, un dai moments plui biei par contâlis e jere la vee di Nadâl cuant che, ator dal fogolâr, ducj a spietavin di lâ a messe di miezegnot. Une des plui bielis che e cjacare dal Nadâl le à contade Elio Craighero dal Codet di Trep in Cjargne.
Manuela Quaglia
SPECIÂL – E ven jù che Diu le mande............
«Di Invier e veve di neveâ…», cussì a disevin i vielis e chest par che la stagjon e podès jessi biele in Primevere. Par che la nêf e ves durât, e veve di vignî cuant che e jere colade dute la riscle dal laris. Se sore de nêf e colave la riscle o lis fueis, chê nêf no sarès durade a lunc.


text:
Une iniziative politiche di civiltât che e devente ancje une sorte di messaç promozionâl a nivel internazionâl pe Scozie, pal so autoguvier di cumò e pes sôs prospetivis e rivendicazions di indipendence. Ai 24 di Novembar stâts il Parlament scozês al à fat bon ae unanimitât il “Period Products (Free Provision) Scotland Act”, la leç che e previôt par dutis lis feminis la disponibilitât sore nuie dai assorbents intims. L’intindiment al è chel di fâi cuintri a chê che e ven clamade “period poverty” (la puaretât dal cicli mestruâl), ven a dî il fat che in tantis di lôr a àn di fâ di mancul di comprâ i assorbents par vie dal redit bas. L’invistiment al è di sù par jù dîs milions di euros ad an, distribuîts tra ents locâi, scuelis, universitâts, associazions di volontariât e sportivis, circui culturâi e centris pai zovins par che a vegnin dâts fûr chei prodots a cui che ju domande.
◆ La Scozie e je il prin puest in dut il mont là che e ven inviade une politiche di cheste fate. Lu à marcât cun sodisfazion la premier scozese, Nicola Sturgeon, che su Twitter e à palesât la sô braùre propit parcè che e je «une politiche impuartante pes feminis e pes fantatis».
◆ Za doi agns indaûr, i scozês a vevin fat un prin pas (e a vevin jonzût un prin primât) in chest cjamp, cu la distribuzion sore nuie dai assorbents tes scuelis e tes universitâts, par fâi cuintri a chê che e vignive calcolade une vere emergjence, stant che sù par jù il 10% des studentis no levin a scuele intai dîs dal cicli mestruâl propit par vie che no vevin la pussibilitât di comprâ i assorbents.
◆ Si stime che chel stes probleme al esisti un pôc dapardut, salacor ancje cun percentuâls plui altis: une cuistion in chel istès economiche e culturâl, stant che chel des mestruazions in tantis fameis al è ancjemò un argoment tabù. Ator pe Europe i assorbents intims si pain e in cualchi puest ancje avonde cjârs: par esempli intal Stât talian, là che par chescj prodots la alicuote de impueste di valôr zontât e je dal 22%, compagn che pes machinis e pes televisions, intant che in Gjermanie e je dal 7%, tal Stât francês e je dal 5,5% e inte Republiche di Irlande no esist par nuie.
◆ Un altri parlament che in Europe, intes setemanis passadis, al à fat buine ae unanimitât une iniziative impuartante, al è il Bundestag todesc. Ai 27 di Novembar stâts ducj i rapresentants dai citadins de Gjermanie a son stâts in cunvigne pe aprovazion di une risoluzion che e sburte la Comission Europeane (CE), il Parlament European (PE) e il Consei de Union Europeane (UE) a cjapâ sù e a puartâ indenant il Minority SafePack, il “pacut” di normis di tutele des minorancis promovût de FUEN, la Union Federâl des Nazionalitâts de Europe, e presentât midiant de Iniziative dai Citadins Europeans (ICE) di passe un milion di lôr par che al deventi il contignût di un at juridic specific.
◆ E je la prime volte che il parlament di un stât membri de UE al fâs bon un document di cheste fate. Al è stât sometût ae atenzion di dute la Aule di Berlin de bande dai doi grups plui numerôs, chei de Cdu/Csu e dal Spd, e al à cjatât la poie di ducj chei altris: Verts, Çampe (la Linke) e Liberâi. Il president de FUEN, l’eurodeputât dal Ppe Loránt Vincze, ongjarês di Romanie, al à palesât la sô sodisfazion pe risoluzion dal Bundestag, che e à par sigûr un valôr simbolic e politic. Cumò la bale e torne tal cjamp di Strasburc e di Bruxelles: dopo de audizion fate ai 15 di Otubar stâts, il PE al varès di fâ buine in curt une sô risoluzion a pro dal Minority SafePack. ❚
Il primât di civiltât de Scozie e la poie de Gjermanie al Minority SafePackMarco Stolfo
Une iniziative politiche di civiltât che e devente ancje une sorte di messaç promozionâl a nivel internazionâl pe Scozie, pal so autoguvier di cumò e pes sôs prospetivis e rivendicazions di indipendence. Ai 24 di Novembar stâts il Parlament scozês al à fat bon ae unanimitât il “Period Products (Free Provision) Scotland Act”, la leç che e previôt par dutis lis feminis la disponibilitât sore nuie dai assorbents intims. L’intindiment al è chel di fâi cuintri a chê che e ven clamade “period poverty” (la puaretât dal cicli mestruâl), ven a dî il fat che in tantis di lôr a àn di fâ di mancul di comprâ i assorbents par vie dal redit bas. L’invistiment al è di sù par jù dîs milions di euros ad an, distribuîts tra ents locâi, scuelis, universitâts, associazions di volontariât e sportivis, circui culturâi e centris pai zovins par che a vegnin dâts fûr chei prodots a cui che ju domande.


text:
Pal San Simon a son passâts pardabon i plui grancj nons de narative furlane dal ultin toc dal Nûfcent e de prime part dal gnûf milenari: e za cjalant cui che dal 1980 incà al à vinçût il preseât ricognossiment, o capìn subit parcè che chest concors al è considerât il plui impuartant premi leterari pai scrits in marilenghe. Intai 37 agns de sô storie la vitorie e je lade a oms come il poete Amedeo Giacomini, Alan Brusini, Franca Mainardis, Renzo Balzan, Checo Tam, Mario Turello, Sandri Di Sualt, Dani Pagnucco, Luca De Clara, Pierluigi Visintin, Raffaele Serafini e Adriano Nascimbeni, dome par citâ cualchidun dai tancj che a àn fat la storie di chest Premi che nol fâs diferencis di teritori: lu àn vint plui voltis autôrs di là da l’aghe come Ovidio Colùs, Giacomo Vit e Alberto Luchini. Il president de Jurie, Carlo Tolazzi, a à vint dôs voltis, come i za citâts Colùs e Luchini, pre Toni Beline, Gianni Gregoricchio, Roberto Ongaro e Tarcisio Mizzau: ma il record al è chel di Franco Marchetta, che al à vint trê voltis (1997, 2011, 2012). Cinc voltis il premi nol è stât assegnât: la Jurie no je tant di bocje buine, ma chest al è ancjemò di plui garanzie di cualitât . ❚ (W. Tom.)
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
#10 – Il timp
Il timp, ce si pues dî dal timp…! che il timp al passe…, che nol si ferme…, che nol torne indaûr. Ma tal gno cûr e tal gno cjâf il timp si môf e al va indaûr di une bande a chê altre.
Al scomençave un crudêl Invier e o ai cjatât un maion fat di lane rustiche, gjavât di une cassele dal armaron, cuant che mi è vignût iniment il timp passât cuant che gno pari al à puartât dal cjamp un sac plen di lane di pioris. E mê mari e veve dit “Berto parcè puartistu cheste robe dute sporcje?” e gno pari al veve rispuindût,
“Femine! Spiete un pôc! Sâstu cetantis cjossulis che si podaressin fâ cun cheste robe?
Al à netât dutis lis porcariis de lane, le à lavde e le à lassade tal soreli parcè che l‘aiar le secji.
Alore al è lât a cjase de agne Elisa a cjatâ il burniel fât dal nono Costantino in Friûl, ma lu veve vendût a sô comari.
Cussì al è lât de comari a domandâ in prestit il burniel. Ma l‘imprest al jere ocupât, cussì lu à cjalât ben e lu à copiât par fâ un compagn. Dome che lui i metè un motôr piçul par fâ subit il fîl di lane che al ven intorteât.
Cuant che mê mari e à viodût chê biele lane i disè,
“o o pues fâ un maion!”
Tu puedis fâ tantis robis, maion, siarpe, cjalcis par ducj!
Mê mari, cuntun ramaç piçul, e à fat cu la gugje di len. E cun la lane rustiche nus à insegnât a lavorâ la maie. Ancje jo e lis mês sûrs, gno fradi e gno pari a gugjavin denant de stue di len.
In chel timp dulà che no jerin la television e i telefonuts, gno pari e mê mari insiemi a àn fât in mût che nô o restassin cuiets e cun di plui fasint une biele vore.
di ***
#1***


text:
A Capriva, tai agns dal Setante, al jere un coleç par frutis disditadis: vuarfinis o cun gjenitôrs che no podevin o che no volevin stâur daûr; cun maris ch’a fasevin il mistîr e che cualchi viaç lis inviavin adore tal stes lavôr; o ch’a jerin a stâ tai cjasons su lis isulis de lagune di Grau e che no rivavin a lâ a scuele ogni dì.
Ogni an, la prime dì di scuele, al vanzave simpri un troput di frutis, rivadis sul ultin, che no vevin inmò assegnade une clas de bande dal proveditorât. E alore al tacave il teatrin metût sù dai mestris, ch’a sbarufavin par no cjolises in clas. Che nissun nol voleve vêlis chês dal coleç. A ruvinavin la clas, a disevin.
E tal ’74 a capitin in cinc, dutis di tierce. A son trê chel àn lis tiercis: intune al è il mestri Delmo, bon come il pan, mugnestri e pasât, che nissun no lu à mai sintût a vosâ; intun’altre e je la mestre Brune, une mestre adegnevule e ative tes associazions dal paîs, cognossude e preseade di ducj; te tierce e je la mestre Dele, che cualchidun i dîs fassiste.
Ma cheste e je une esagjerazion! Nome parcè che une volte e à dividude la clas in trê riis, cun tant di cartei picjâts parsore: la rie dai brâfs, chê di chei ni paie ni fen, e la rie dai gnognui. Che po lis à gjavadis subit, cuant che une matine si à presentât a scuele Vigji Romul, il pari di un dai gnognui, un cuintâl e passe, e i à motivât, cu la plui biele maniere ch’al cognossès, che a lui no i leve tant par la cuâl chê storie.
E cussì, intant che i mestris a vosin dentri de scuele, i arlêfs des tiercis, sentâts in ombrene sui scjalins de scuele, a voglin il troput des cinc frutis, impins tal soreli, tal mieç dal bearç, ch’a spietin di savê ce ch’e sarà di lôr.
Lis cotulutis cu lis pletis, lis cjalcis blancjis fin sot dai zenoi discompagnis di lungjece, la code di cjaval o i codins tignûts adun cun tocs di spali. Dôs, che si somein une vore, si tegnin par man. Une e cjale ator, e smire cence pandi sintiment il curtîl di tiere batude cul pistin di atletiche e la fuesse di savalon pal salt in lunc; o i barcons de aule de mestre Dele, plens di vâs di rosis. Un’altre, impen, e cjale par tiere, ch’al è pûr simpri miôr che no inclapâsi in cualchi voglade di dispresi.
Po Sergio Minut, cul so infalibil sacut di bombons in man, al jeve sù dal trop di fruts sentâts e ur al proferìs a lis frutis. — O sin te stesse clas! — ur motive. Parcè che come ducj ancje lui al sa cemût ch’e larà a finîle.
Ogni an e je simpri chê.
A laran dutis e cinc te clas de mestre Dele.
Che tal ultin e je simpri jê chê ch’e cêt.
di Gianluca Franco


text:
Al inizi dal mês passât si son davueltis lis elezions in Turchie.
Recep Tayyip Erdogan al pontave a passà il 60% dai vôts par podê cambià la costituzion in mût di dâ plui podê al president, ven a stâi a se stes.
I je lade strucje soredut pal sucès dal Partît Democratic dal Popul (HDP), nassût di pôc, che al à vût il 12,9% dai vôts, superant il limit dal 10% proviodût par jentrâ in parlament.
Ae vuide di chest partît Selahattin Demirtas, un zovin leader curdi, avocat, paladin dai dirits des minorancis tant che curdis, lavoradôrs sfrutâts, feminis e omosessuâi. Ma stant ai analiscj politics, tancj vôts i son rivâts dai curdis conservadôrs che non si son plui sintûts rapresentâts dal AKP (Erdogan) che al dîs che “no esist une cuistion curde, al esist dome il terorisim”. Stant ai ideâi, l’HDP nol esclût nissun, prometint libertât a dutis lis lenghis, a dutis lis etniis e a dutis lis religjons, oltri che a lis categoriis plui debilis che si diseve prime. Il risultât otignût al è un biel “stop” par Erdogan, autôr di resint di declarazions, par esempli, cuintri de paritât om e femine.
LA SÔ STORIE
Demirtas al conte di vê capît di jessi curdi cuant che, a 15 agns, intun funerâl di un impuartant esponent politic curdi, che si pense al sei stât copât de “security force” turche, al à viodût un trop di personis no identificadis, che al à tacât a trai su la int, copant vot di lôr. “Di chel moment o ai capît ce che al vûl dî jessi curdi”. I curdis a son une minorance di plui o mancul 18 milions di personis sparniçadis fra Turchie, Iran, Iraq, Sirie, Grecie e Turchie. E propit in Turchie, li che a son plui dal 20% de popolazion, a àn mancul tutelis tant che minorance.
Demirtas al jentre in politiche intal 2007 intal partît DTP, sierât doi agns plui tart dal guvier cu la acuse di jessi sostignidôr dal PKK (Partît dai Lavoradôrs), moviment politic clandestin armât. Dopo al jentre tal BDP (Partît de Pâs e Democrazie). Intal 2010 cuant che al è in parlament tes filis dal BDP, al ven condanât a 10 mês di preson par vê dit che si veve di dialogâ cul PKK e par vê definît in parlament il lôr leader Abdullah Öcalan “siôr”, robe che e je stade considerade une ofese. La condane no je stade scontade par vie de imunitât parlamentâr.
In tal 2011 al promôf une campagne di disubidience civîl cul obietîf di dâi vôs aes richiestis di istruzion in lenghe curde, la modifiche de leç eletorâl e la fin des operazions militârs tal sud est dal paîs. A parteciparin sindics, politics curdis e int semplice. Nancje fevelâ, la reazion des autoritâts turchis fo imediade.
Plui tart al cjape la vuide dal HDP, nassût di une cueste dal BDP.
Intal 2012 si fevele di lui parcè che al fâs di mediatôr tra il guvier e i 700 presonîrs (pe plui part politics) che a faserin il siopar de fam, durât 68 zornadis, par vê il dirit di difindisi in lenghe curde in tribunâl e, in gjenerâl, par che il curdi al podès jessi doprât tai documents publics.
Di fat e jere ancjemò in vigôr la leç dal 1928 clamade “des trê letaris” che e improibive di doprâ tai documents uficiâi Q, X e W, propriis de lenghe curde, ma che no si cjatin tal turc.
Midiant la mediazion che si diseve fate di Demirtas, tal 2013 si è rivâts ae abolizion di cheste leç, otignint ancje di podê fevelâ il curdi in spazis publics, robe che fin in chel moment e jere considerade un dopli afront: ae Costituzion e ae “lenghe mari” (il turc). Il guvier al à ancje autorizât l’insegnament dal curdi tes scuelis privadis.
Intal Avost dal 2014 al cor pes presidenziâls, ma al rive tierç cun pôc mancul dal 10%.
Mancul di un an dopo, il risultât che o savìn. ❚
✒ R. e D.V.
Minorancis che a contin: i Curdis a blochin Erdogan in Turchie. Cui che a son e cui che al è il lôr gnûf leader............
Al inizi dal mês passât si son davueltis lis elezions in Turchie.


text:
da Aclif | Nov 5, 2021 | Eventi, NewsSi fevelarà dal ûs de lenghe furlane ta la publiche aministrazion: situazion dal moment e prospetivis, in confront cun chês altris comunitâts linguistichis in Italie (slovene, ladine, todescje, francese). l’ACLiF (Assemblee di Comunitât Linguistiche Furlane),...
da Aclif | Ago 12, 2021 | News
da Aclif | Apr 30, 2021 | NewsLa ultime iniziative puartade indenant de Assemblee di Comunitât Linguistiche Furlane “Par fevelâ cul sindic, fracait 1”. Intes setemanis cu vegnin, l’utent che al clame in municipi al podarès sintîsi rispuindi cuntune regjistrazion no dome par talian, ma ancje par...
da Aclif | Mar 11, 2021 | NewsUdin, ai 10 di Març dal 2021 – Ae fin di Avrîl e varà di jessi rinovade la convenzion pes trasmissions RAI in lenghe furlane. La Assemblee de Comunitât Linguistiche Furlane (ACLiF), che e met adun 128 comuns de regjon, e à organizât ai 13 di Març dal 2021 aes 10.30...
da Aclif | Nov 6, 2019 | NewsQuesta mattina a Palazzo Belgrado, si è tenuta la presentazione del primo corso di approfondimento per amministratori e dipendenti sulle normative di tutela e valorizzazione delle minoranze linguistiche organizzata dall’Aclif.


text:
pre Rizieri De Tina al presente POLSÂ E TORNÂ di pre Antoni Beline14 di Novembar 2016
INCUINTRIS DI VENÇON
In ocasion de conclusion dal An Sant de Misericordie, us invidìn ae presentazion dal libri “POLS E TORN” di pre Antoni Beline
Domenie ai 20 di Novembar dal 2016
aes 14.30 GJESPUI IN DOMO a Vençon
aes 15.00 Presentazion de riflession sul an gjubilâr di pre Antoni Beline par cure di pre Rizieri De Tina
Mostre e presentazion de ristampe “STORIE SACRE” di pre Antoni Beline cun ilustrazions di Emanuela Riccioni: A INTERVEGNIN LAURA NICOLOSO e GIORGIO PASCOLI
Domenie ai 4 di Dicembar dal 2016
aes 14.30 GJESPUI IN DOMO a Vençon
aes 15.00 Scree de mostre e presentazion dal libri cu la ilustradore Emanuela Riccioni.


text:
Il mês stât pal speciâl su la ricercje sociolinguistiche sul ûs de lenghe furlane, fra i altris, o vin sintût il parê di Simone De Cia, student dotorant in linguistiche te universitât di Manchester (al moment assistent insegnant di sociolinguistiche). Simone al à finît di pôc un master li de SOAS, Universitât di Londre su lis lenghis in vie di estinzion, sul lôr mantigniment e su la lôr rivitalizazion. Propit par vie di cheste specializazion, o vin decidût di aprofondî cun lui cualchi aspiet de ricercje su la lenghe furlane.
–––
De Cia, in tal so studi dal 2013 (“La vitalitât dal furlan te provincie di Udin. Un studi sociolinguistic”), lui al à strolegât la sparizion de lenghe furlane in trê gjenerazions…
Purtrop, viodûts i gnûfs dâts o soi ancjemò di chê idee, ven a stâi che la derive linguistiche (“language shift”) dal furlan a pro dal talian e je daûr a lâ indevant: un cambi di lenghe, dulà che dut un teritori al bandone une lenghe a pro di une altre che e ven percepide tant che plui prestigjose. Une derive linguistiche e je un procès reversibil dificil di invertî, massime intun contest sociolinguistic tant che il nestri, ma o crôt che misuris incisivis e soredut imediadis di politiche linguistiche, se aplicadis, a puedin ancjemò salvâ la lenghe furlane.
–––
Cemût judichial i coments ae indagjin sociolinguistiche de Universitât di Udin: si è fevelât adiriture di un sbalç culturâl in favôr de lenghe furlane.
Jo o dîs di fâ une vore di atenzion parcè che un otimisim ecessîf al podarès jessi letâl pe marilenghe. Al è il pericul che lis istituzions a vadin indevant a aplicâ politichis linguistichis dome di valôr simbolic (traduzion di volantins e libris, cartei bilengâi, une ore di furlan opzionâl intes scuelis e v.i.) e che la opinion publiche e consolidi la idee che il furlan, jessint vitâl, si pues imparâ par strade in etât tarde, e duncje a sielzin di fevelâ talian ai lôr fîs de nassite.
–––
Un dai dâts positîfs vignûts fûr de ricercje al è stât chel dal ûs regolâr dal furlan di bande de fasse di etât 18-29 agns, miôr di chel dai over 30. Une inversion di tindince: ce pensial?
Chest dât al è ingjanôs. Di fat no je stade testade la competence linguistiche efetive e l’ûs dal furlan de bande dai feveladôrs. Se un zovin furlan al dopre la formule “mandi, cemût?” ma dopo al continue la conversazion par talian, isal un feveladôr furlanofon regolâr? I zovins, cence sintî il preconcet bande il furlan, lu metin dentri ca e là par cuinçâ il lôr talian cun alc de lôr cognossince passive de marilenghe, par creâ une lôr identitât regjonâl. Intal gno studi dal 2013, competence e ûs a son stadis testadis in dôs domandis separadis. La prime, su la cognossince ative o passive dal furlan de bande dai feveladôrs, e da risultâts simii ae ultime investigazion, che a gno parê no je un festival de ligrie. La seconde domande su la frecuence dal ûs cuotidian dal furlan, e pant invezit un ûs scjars dal furlan inte vite cuotidiane dai zovins (grafic A inte pagjine).
Tal gno studi, une domande e jere par autovalutâ la lôr abilitât di fevelâ par furlan, e i zovins no si sintin sigûrs tal fevelâ la marilenghe e la maiorance relative (33%) e valute la sô competence tant che suficiente (grafic B inte pagjine).
Cun dute probabilitât, il dât de ultime ricercje al è une conferme de cressite dai semi feveladôrs dal furlan. E cuant che chescj zovins a varan fîs, a comunicaran cun lôr inte lenghe dominante là che a son corints (il talian) e no inte lenghe là che si sintin insigûrs in tiermins di competence linguistiche. Par esempli, voaltris no lais a fevelâ il todesc ai vuestris fîs se lu savês dome “avonde”. Chest al fâs viodi a clâr che e je une situazion di “language shift” (derive linguistiche).
O confermi la mê opinion su la sparizion cuasi totâl de lenghe furlan in trê gjenerazions cence l’intervent decîs des istituzions par salvâle.
–––
Il “çucul dûr” fat de popolazion plui in etât che e va indevant a fevelâlu, ce jutori puedial dâ?
In sociolinguistiche, nol esist il concet di çucul dûr. In Friûl a son feveladôrs parsore dai 60 agns che a doprin in maniere universâl il furlan, ma no son une garanzie pe sorevivence de lenghe. I çucui dûrs, invezit, a podaressin jessi une zone dulà che dute la popolazion, dai 0 ai 99 agns, e fevele la lenghe in maniere corinte e dispès, li che la lenghe e sedi doprade in mût naturâl e espressîf intes conversazions di ogni dì a ogni nivel.
Cjapìn in considerazion i fruts. Il fat di no doprâ il furlan cui compagns di zûc ripuartât intal studi al segnale a clâr un stât di soference: i fruts cuasi simpri a àn miôr la lenghe di chei de stesse etât rispiet a chê dai gjenitôrs. Cun di plui, i fîs talianofons a influencin l’ûs de lenghe dai lôr parincj, che ancje se furlanofons (nonos comprendûts) a passin al talian fevelant cun lôr. In chest mût, i fruts no àn un input linguistic suficient par furlan par podêlu acuisî in maniere native. E se une lenghe no à plui feveladôrs natîfs (intal nestri câs, fruts che la lôr marilenghe e je il furlan) cheste e je za tecnichementri muarte: e je dome che une cuistion di timp prime che e sparissi dal dut.
Intune situazion di “language shift” si passe di cui che al à une competence linguistiche otime, a cui che le capìs ma no le fevele, a cui che nancje le capìs, e al è chel che al è daûr a sucedi: la ricercje e ateste che cheste percentuâl e je daûr a cressi.
–––
Daûr de ricercje, però, une grande maiorance de popolazion no à plui problemis cul furlan, ancje fra lis personis plui studiadis…
Intal gnûf studi al è stât ripuartât un ûs plui grant dal furlan de bande di chei che a àn un alt nivel di istruzion. Il dât al è il risultât diret dal indebiliment dal preconcet viers dal furlan. Chest però al vûl dî une situazion plui neutrâl, cuasi di indiference viers la lenghe, no une tindince sociolinguistiche positive. Se di une bande e puarte teren fertil par politichis linguistichis di implementâ intai prossims doi agns, di chel altri al podarès puartâ a une muart cuiete e cidine de lenghe: cence lis justis (e sveltis!) politichis linguistichis, di par se nol baste a salvâ la marilenghe.
–––
Cualis podaressino jessi sieltis eficacis di politiche linguistiche?
Al covente puartâ il furlan di un plan storic culturâl a un plan socioeconomic. Bisugne tacâ de scuele cu la alfabetizazion e l’ûs dal furlan par imparâ une altre dissipline. Pe sfere economiche si podaressin studiâ disgravis fiscâi pai privâts che a decidin di doprâlu sul lavôr: insegnis publichis, menûs bilengâi e vie indevant, e vincolâ lis risorsis economichis destinadis a avigniments publics e associazions al ûs parziâl o totâl dal furlan. Istituî un patentin di bilinguisim che lu valorizi tant che competence in plui possedude di un lavoradôr, su model dal Sud Tirôl. Infin pai media, programs televisîfs di almancul cuatri oris in dì, sedi di intratigniment che di informazion, e potenziâ la presince dal furlan su internet e gjornâi. ❚
Dree Venier
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Bisiac
Il bisiac al è un dialet di tip venit autocton che si fevele inte Bisiacarie.
Al è un dialet une vore carateristic e diferent dai dialets venits convicins cun dentri ancje diviers furlanisims.
Tant che il graisan al è in pericul di assorbiment di bande dal dialet triestin che al è une vore plui vitâl, ancje se al va dite che tai ultins agns a son nassudis des iniziativis culturâls pe sô difese.
Leams
- (talian) sît de Associazione Culturale Bisiaca
- (talian) sît de Associazion BisiacariaCom WebCommunity